“Motor Rosak Minta Tolong Kawan Dapat ‘Bluetick’ Je..” -Suami Tersentuh Bila Isteri Sanggup Datang Bantu!

Tidak dinafikan, bila berlaku kejadian kenderaan yang kita pandu rosak ditengah jalan dan ketika itu kita bersendirian memang panik dibuatnya. Walaupun pada awalnya kita sudah pastikan sebelum bergerak, kenderaan berada di dalam keadaan baik. Tapi itulah, situasi sebegini memang tidak dapat diduga, di luar jangkaan kita.

Jadi nak tak nak, perlulah kita meminta bantuan daripada orang yang boleh diharap. Masa ini jugalah, baru kita kenal dan sedar siapa sebenarnya yang akan ada di sisi sudi membantu. Pendek kata, walaupun kita mempunya ramai kawan di sekeliling kita, itu belum tentu lagi mereka akan ada semasa kita dalam kesusahan berbanding pasangan yang sehati sejiwa.

Hubungi member, tapi hampa

Baru-baru ini tular di media sosial  TikTok, berkenaan sebuah perkongsian video daripada @angah11222  memaparkan keadaannya yang terpaksa menunggu diperhentian bas gara-gara motornya rosak secara tiba-tiba.

Dalam perkongsian video yang mendapat meraih tontonan 1.9M ketika ini, seorang suami ini sebenarnya telah cuba menghubungi beberapa orang rakannya untuk meminta bantuan namun tiada seorang pun yang memberi respon kepadanya untuk membantu.

Pun begitu, apa yang telah mencuri perhatian ramai penonton video tersebut adalah apabila akhirnya isterinya sendiri yang datang untuk memberikan bantuan kepada suaminya.

Isterinya dilihat menunggang sebuah lagi motorsikal ke tempat suaminya menunggu dan terus memberikan senyuman manis kepada suami setelah tiba di situ.

Kehadiran isteri di sisi membuatkan suaminya  berasa terharu. Benarlah, dalam mencari teman mungkin senang, namun teman sejati yang sanggup susah dan senang bersama  tidak lain dan tidak bukan, dia adalah pasangan hidup kita sendiri.

Meninjau di ruangan komen, rata-rata netizen tumpang gembira dan mendoakan yang baik-baik untuk pasangan ini.

@amir6324: “suka tgok laki bini bhagia , sy doakan semoga abg mndpat rezeki yg mlimpah ruah satu hari nati dan berbhgia dsmping kluarga tsayang”

@Tasya Sukri: “sebab tu dalam hidup jangan terlalu mengharapkan kawan ade untuk kita selamanya better kita cari pasangan hidup yg ingin susah senang bersama kita”

@aZuRa: “Isteri adalah magnet rezeki. Ssh ape pon suami istwri sentiase d sebelah.”

@SUZI : “itu la isteri.kalu dlm mrh pun..tiba2 dpt call.suami mintk tolong..laju je prg..x fikir..takut ke apa..”

@AmiRizQie: “Nak harapkan org mmg payah bro.. Sekek2pun isteri jugak yg dtg mmbantu.. Itulah kwn kekasih kita sejati dunia akhirat”

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Suami Tidak Mampu Untuk Menyewa, Maka Di Sini Kami Terpaksa Bertahan”- Sekeluarga Tinggal Di Kandang Kambing!

Andai kita rasa kehidupan pada masa ini terlalu susah untuk dilalui dan selalu mengeluh terutama yang melibatkan duit. Namun sedarkah kita disaat kita berasa tidak selesa tentang kehidupan kita sekarang ini, lebih ramai yang menghadapi kesukaran yang jauh lebuh berat daripada apa yang kita hadapi.

Di saat kita merungut untuk menyekat perbelanjaan, ramai lagi di luar sana yang kini berjuang mencari tempat tinggal untuk berteduh dan makanan untuk keluarga mengisi perut yang lapar.

Ini seperti mana kisahnya yang dilaporkan di dalam Harian Metro yang berlaku ke atas sebuah keluarga yang tinggal di Kampung Babong, terpaksa berteduh di kandang kambing untuk membesarkan dua orang anak mereka.

Mohd Azlam Yusof, 26, dan isterinya, Raja Sazila Raja Hanuzi, 24, serta dua anak mereka, Nur Aidyah Syafiqah, 6, serta Amsyar Syazuran, 1, hidup dalam serba kedaifan terutama sejak pandemik Covid-19 yang menyebabkan pendapatan keluarga mereka tidak menentu.

Ketika Hujan Empat Beranak Kebasahan

Bangsal yang mereka berteduh pada asalnya adalah kandang kambing, namun disebabkan tidak mampu menyewa kediaman lain menyebabkan empat beranak itu tinggal di bangsal serba usang dengan memindahkan kambing ke kawasan lain.

Raja Sazila berkata, sebelum ini, dia dan suami menumpang rumah ibu mentua sebelum mengambil keputusan berpindah di kandang kambing berkenaan.

“Pada asalnya kandang tu kecil saja namun suami terpaksa mengubah suai dengan membesarkannya sedikit memandangkan kami mempunyai dua anak.

“Sepanjang tinggal di bangsal berkenaan, paling menyedihkan ialah ketika hujan yang mana keseluruhan rumah akan basah menyebabkan kami empat beranak sukar tidur selain keadaan lantai kayu juga hampir reput,” katanya ketika ditemui di rumahnya.

Dia berkata, suami bekerja sebagai tukang rumah dengan pendapatan RM50 sehari, namun sejak pandemik Covid-19 tahun lalu, pendapatan yang diterima tidak menentu menyebabkan ada kalanya mereka terpaksa mengikat perut untuk makan.

“Malah sejak Perintah Kawalan Pergerakan (PKP) 3.0, suami sudah tidak bekerja sejak beberapa bulan menyebabkan keadaan kami semakin sukar. Jika ada telur sebagai hidangan itu sudah memadai selain kulit ayam juga turut dijadikan lauk bagi mengalas perut.

“Suami tidak mampu untuk menyewa di tempat lain. Maka di sini saja kami terpaksa bertahan, bangsal kami tiada tandas dan setiap kali mandi, kami akan pergi ke rumah ibu mentua selain elektrik juga terpaksa disambung dari rumah mentua.

“Tiada apa yang diharapkan melainkan dapat tempat berteduh yang lebih selesa berbanding sedia ada,” katanya.

Raja Sazila berkata, minggu lalu ada pihak yang hadir dan katanya bersetuju untuk membina rumah buat mereka sekeluarga.

Namun katanya, dia tidak tahu sejauh mana kebenaran itu dan berharap ianya menjadi kenyataan buat mereka sekeluarga.

Sementara itu, Penghulu Mukim Pulau Belanga, Wan Zaidi Wan Jusoh berkata, pihaknya dimaklumkan keluarga berkenaan meminta kepingan zink memandangkan keadaan atap yang bocor setiap kali hujan.

Katanya, barangan berkenaan akan dihantar dalam masa terdekat kepada keluarga berkenaan.

Terdahulu, keluarga berkenaan menerima kunjungan Ketua Parti Amanah Negara (Amanah) Kelantan, Hazmi Hassan yang tampil menghulurkan sumbangan kepada mereka.

Hazmi berkata, pihaknya melalui badan bukan kerajaan (NGO) Pertubuhan Amal Harapan Kelantan menyumbang sebuah motosikal kepada Mohd Azlam memandangkan keluarga berkenaan tidak mempunyai kenderaan.


Nak Anak Suka & Rajin Membaca. Baik Ikut Apa Ibu Ini Lakukan Untuk 3 Anak Lelakinya.

“Mama dah tak tahu nak buat apa lagi ni. Dimarah sudah, dirotan pun sudah. Nasihat jangan cakaplah, dah berbuih mulut mama ni. Tapi Afiq malas juga membaca. Cuba Afiq bagi tahu mama, cara bagaimana lagi mama nak bagi Afiq suka membaca ni. Bila tak nak membaca macam mana dengan pelajaran tu…”

Mungkin ini antara keluhan yang dirasai oleh sebahagian antara ibu bila berhadapan dengan anak yang tidak suka membaca. Lebih-lebih lagi masalah ini sering dikaitkan jika anak tersebut adalah seorang lelaki. Dikatakan minatnya lebih pada bermain dan agak ‘liat’ untuk membaca berbanding anak perempuan yang dirasakan lebih mudah untuk disuruh membaca atau belajar. Adakah ianya benar begitu atau hanya tanggapan semata-mata?

Namun bagi ibu yang mempunyai 3 orang putera ini cukup istimewa, beliau berjaya memupuk minat membaca di dalam diri setiap anak-anaknya. Pendekatan dan usaha yang telah dilakukan, harus dicontohi. Nak tahu lebih lanjut, jom semak!

Sumber : Hanz Jamaludin


Pengidap Diabetes Tak Perlu Takut Makan Nasi. Ikut Saranan Saintis Ni Untuk Turunkan Kandungan Gulanya!

Selalu kita dengar kalau ada sesiapa menderita sakit kencing manis, perkara pertama yang ditakutinya adalah makan nasi.

Ini sebagai semua maklum nasi antara makanan yang tinggi kandungan  karbohidrat dan selali gus boleh menyebabkan kandungan gula dalam darah meningkat dengan cepat pada pesakit diabetes.

Hal ini menyebabkan ada diantara mereka sanggup tidak makan nasi nasi lagi.

Pun begitu, tahukah anda jika pandai dan tahu caranya,  nasi itu juga tidak memberi kesan buruk jika ikut saranan saintis ini.

Nak tahu detail, jom semak perkongsian saintis ini yang cukup popular berkongsi ilmu di media sosial. Lain tak bukan Dr Suri Roomi.

NASI DAN DIABETIS – APA YANG ANDA PERLU TAHU?

Nasi dari beras yang di kukus mempunyai nilai Indeks Glisemik (GI) yang rendah. Ia lebih sesuai untuk pesakit diabetis berbanding nasi yang dimasak dengan kaedah biasa.

GI merujuk kepada nilai gula dalam darah.

Nasi keras mempunyai nilai GI yang rendah. Jadi, nasi keras lebih sesuai untuk pesakit diabetis berbanding nasi lembik.

Nasi sejuk yang disimpan pada suhu 4 darjah Celcius selama 24 jam lebih sesuai untuk pesakit diabetis kerana GI yang rendah berbanding nasi panas.

Nasi dari beras hancur mempunyai GI yang tinggi (86) dan kurang sesuai untuk pesakit diabetis. Nasi biasa mempunyai GI (83).

Nasi yang dimakan bersama sayur-sayuran tinggi fiber larut air, seperti kacang bendi lebih sesuai untuk pesakit diabetis, kerana ia meningkatkan kepekaan terhadap insulin.

Nasi goreng pula lebih sesuai untuk pesakit diabetis, berbanding nasi putih kerana mempunyai nilai GI yang lebih rendah.

Bubur lebih tinggi GI berbanding nasi

Dapatkan nasihat Dr anda. Makan ikut kadarnya


Himpunan 6 Doa Yang Ramai Tahu Tapi Lupa Nak Buat, Antaranya Rezeki Melimpah, Anak Pandai Serta Awet Muda! Amalkan Doa Ini.

Sedar atau tidak, kuasa doa memberi kesannya terhadap kesejahteraan sebuah keluarga itu. Bukan sahaja untuk memperolehi kejayaan di dunia tapi kesihatan, rezeki, kesihatan dan anak-anak yang mendengar. Malah ada doa untuk awet muda untuk kekal bahagia bersama pasangan.

Sempena Tahun Baru 2021 KELUARGA menyediakan himpunan doa untuk warganet kami!

1.DOA KELUARGA BAHAGIA

Keluarga bahagia adalah dambaan setiap insan. Kesejahteraan dan kerukunan berumah tangga adalah idaman setiap keluarga. Semua orang mahukan keluarga bahagia bersama suami, isteri dan anak-anak hidup dalam suasana mesra, harmoni dan penuh ketakwaan terhadap Allah SWT.

2.DOA PENERANG HATI ANAK MUDAH BELAJAR

Ibu bapa pastinya berharap agar anak-anak berjaya dalam peperiksaan dan diberikan minda yang cerdas untuk belajar. Salah satu rutin harian mereka adalah berdoa. Terdapat banyak doa penerang hati untuk anak amalkan serta doa yang boleh dibaca oleh kedua ibu bapa dalam mendoakan anak-anak. Doa penerang hati amat penting bagi memudahkan anak belajar dengan baik, mudah.

3.DOA DIBERI TERUS KESIHATAN DIRI

Situasi pandemik akan membuatkan diri kita sentiasa memastikan ahli keluarga dalam keadaan selamat serta dijauhkan dari segala penyakit.Doa kesihatan yang memohon supaya dikurniakan kesihatan yang baik dengan tubuh badan yang sihat agar dapat menjalani kehidupan dengan lebih sempurna.

4.DOA AWET MUDA

Setiap orang tentunya ingin memiliki wajah berseri cantik, tampan dan mempesona agar kelihatan segar serta awet muda. Wajah yang berseri sememangnya menjadi idaman ramai wanita. Maka sebab itulah ramai wanita sanggup berbelanja lebih bagi mendapatkan kulit wajah yang cantik.

5.DOA MELEMBUTKAN HATI ANAK YANG TAK DENGAR CAKAP.

Memang risau bila anak tak nak ikut. Lagi kita cakap kuat-kuat, lagi dia melawan. Kadang-kadang, sebagai ibu, boleh jadi down satu hari. Situasi ini menyebabkan ramai ibu bapa mengadu anak nakal dan tak mahu dengar nasihat. Nyata, bukan mudah nak bagi anak dengar kata!

6.DOA PEMBUKA REZEKI

Setiap orang pasti menginginkan dirinya mendapatkan rezeki yang lancar dan tidak mengalami kesulitan dalam mendapatkan rezeki, baik dalam pekerjaan, perniagaan ataupun usaha lainnya. Oleh itu, setiap orang pasti sering menyertakan permohonan doa kelancaran rezeki dalam setiap doanya.

Apa pun doa yang dimohon, yakinlah bahawa Allah SWT akan mengabulkan apa yang dimohonkan oleh umatnya yang taat.

SELAMAT TAHUN BARU 2021!


“Tak Boleh Belasah Je, Kena Plan Betul-Betul.” Ibu Ni Kongsi Checklist Sebelum & Semasa Travel Naik Flight Dengan Anak Kecil

Bercuti dengan menaiki pesawat atau naik flight mungkin tidak semudah dahulu. Lebih-lebih lagi waktu pandemik ini. Sebab tu kena ada checlist untuk persediaan.

Harini saya nak share pengalaman naik flight dengan anak-anak lepas kita semua dibenarkan merentas negeri. Mungkin info ni sedikit sebanyak membantu mak ayah yang nak travel bawa anak-anak. Info ni mungkin ada perubahan dari semasa ke semasa.

Saya travel ke Penang baru ni dengan 3 orang anak ,menaiki penerbangan Air Asia. Kalau travel dengan anak-anak ni tak boleh belasah je, kena plan betul-betul. Terutamanya ada anak kecil.

Berikut adalah checklist persediaan sebelum, semasa travel menaiki pesawat. Kalau plan betul-betul InsyaAllah semuanya smooth.

1. Untuk tiket murah, boleh beli tiket lebih awal. Saya terus beli tiket sebaik saja pengumuman rentas negeri dibenarkan. Flight kami flight pertama ke Penang, mungkin sebab tu murah. Alhamdulillah rezeki saya sefamily dapat tiket RM17.50 pergi dan balik. Ada lagi murah dari ni ok.

2. Online check in siap-siap, kemudian print boarding pass, masukkan dalam satu zipper bag beserta kad pengenalan/ mykid family members yang travel. Jangan letak berasingan sebab zipper bag / file ni perlu dipegang sentiasa sampailah masuk dalam pesawat. (For children below 12 years old, for domestic travel (e.g. within Malaysia) please present either identification card (e.g. MyKid in Malaysia) or the original birth certificates as proof of identity)

3. Jika ada anak kecil, bawa stroller. Anak saya Mayraa umur 5 tahun pun saya bawa stroller. Sebab airport KLIA2 penat betul nak berjalan. Kalau nak tumpang buggy tu selalunya lebih utamakan warga emas. Stroller ni selalu akan ditinggalkan di pintu masuk kapal.

Waktu di airport Penang, saya terus dapat stroller masa turun pesawat, cuma bila tiba di airport KLIA2, kena tunggu lambat sikit di bahagian oversize baggage. Tak dapat waktu turun flight. Jauh sikit menapak bawa anak sebelum tuntut luggage.

4. Beberapa hari sebelum travel, social story pada anak-anak tentang perjalanan mereka nanti. Do and don’ts di airport, dalam flight, dan sebagainya. Kalau anak masih kecil boleh cerita sambil lukis. Penting tau supaya anak bagi kerjasama sepanjang perjalanan.

5. Sehari sebelum travel, saya buat RTK antigen test di rumah. Beli test kit, buat sendiri dirumah. Ini memang tanggungjawab kita sendiri sebagai individu yang nak pastikan diri betul-betul sihat sebelum travel. Sebab di airport nanti, tak ada lagi dah ujian ni semua. Result pun mereka tak tengok. Itu travel requirement setakat hari ini la.

6. Packing baju ikut kesesuaian tempat nak pergi. Nanti boleh buat laundry, tak payah bawa baju satu almari. Jadi mudah untuk kita nak uruskan luggage dan anak-anak.

7. Siapkan satu set baju anak kalau untuk anak yang masih kecil, diaper extra dan ubat-ubat penting untuk dalam flight. Walaupun flight 1 jam, saya tetap bawa ubat-ubat yang penting termasuk plaster. Masukkan je dalam beg doremon mak-mak. Bukan apa, ghisauuuu kalau muntah ke sakit ke cirit ke kan.

8. Bawa extra face mask, hand sanitizer, wet tissue, pelapik toilet bowl kalau perlu( saya memang bawa untuk tandas awam). Pun masukkan saja dalam beg doremon saya.

9. Bawa biskut, roti, air kalau anak-anak lapar. Karang beli kat airport harga sedikit mahal awak sedih pula. Bawa je dari rumah bekal sesiap. Jangan lupa flusk air panas untuk susu anak. Beri anak minum air/susu waktu nak take-off dan landing sebab eardrum mereka sakit sedikit disebabkan tekanan udara.

10. Powerbank masukkan dalam handbag juga ya, jangan masukkan dalam luggage waktu check in, nanti jenuh nak memunggah sebelum drop luggage. Power bank dan laptop hanya dibenarkan bawa dalam carry-on luggage saja.

11. Kalau flight jam 7.30 pagi contohnya, sebaiknya datang airport 3 jam sebelum. Sebab ramai betul orang walaupun saya sampai airport KLIA2 jam 5 pagi. Macam haritu, hanya dua kaunter saja dibuka tau. Jadi, memang jenuh beratur.

Jadi kena tidur awal, dan bangun awal pagi. Pandai- pandai la adjust waktu tidur anak beberapa hari sebelum lagi.

12. Pakaikan anak diaper untuk anak yang masih kecil walaupun dia sudah pandai ke toilet. Persediaan untuk kecemasan saja. Risau dia nak membuang waktu nak berlepas atau tengah beratur panjang. Kalau anak yang dah besar, make sure semua ke tandas sesiap sebelum boarding.

13. Buat check list sebelum tinggalkan rumah.

– Cabut kepala gas

– Cabut plug penapis air

– Off semua suis yang perlu

– Kunci semua pintu dan tingkap

– Bilangan luggage yang perlu di bawa, check betul-betul semua barang jangan tertinggal.

– Pastikan cas semua telifon bimbit, power bank.

14. Iron baju semua siap-siap sehari atau dua hari sebelum travel. Wajib. Jangan pagi tu baru kelam kabut.

15. Bawa note book, pen, pensil warna,toys, untuk anak-anak kalau mereka bosan sangat supaya tak ada adegan baring kat lantai airport. Gadget tu guna waktu dalam flight atau kecemasan. Jimat sikit bateri.

16. Handphone sentiasa perlu ada ditangan untuk check in dan untuk mereka check status vaksinasi kalian. Hanya yang sudah lengkap dua dos dan cukup tempoh saja dibenarkan untuk travel. Jangan lupa untuk masukkan anak-anak dalam list dependents mysejahtera dan update status COVID-19 mysejahtera.

17. Jika memerlukan perkhidmatan grab awal pagi, perlu booking dengan lebih awal grab yang anda kenal. Kalau saya, saya bertolak ke airport jam 4.30 pagi. Alhamdulillah jiran saya hantarkan.

18. Waktu nak boarding, kalau travel dengan anak-anak, saya prefer masuk yang akhir sekali. Jadi tak perlu bersesak, just masuk, cari seat, tunggu sekejap kemudian terus tunggu pesawat berlepas.

Bila dah sampai, kalau ramai, saya biarkan penumpang lain keluar dulu, biar kami yang terakhir. Berbeza masa musim PKP tempoh hari, crew kapal akan minta keluar row by row. Sekarang pepandai le memasing dah besar panjang.

Sepanjang di airport memang ramai manusia, tapi keadaan terkawal. List ni mungkin sedikit sebanyak membantu kalian. Banyakkan berdoa, selawat semoga Allah sentiasa permudahkan urusan kalian.

Cuma saya rasa kita kena jaga diri kita dan keluarga kita sebaik mungkin. Tanggungjawab kita untuk sentiasa peka dengan anak-anak kita supaya patuh dengan SOP, tak berlari kesana kesini bebas macam dulu lagi.

Teruskan hidup dengan jalani norma dan mentaliti baharu.

Syahirah Omar ❤

* Untuk travel requirements Sabah, Sarawak, Labuan, dan penerbangan international, rujuk link di ruangan komen.


“Moga Diganti Rezeki Yang Lebih Indah.” Hamil Luar Rahim, Shima Anuar Selamat Jalani Pembedahan & Masih Di ICU!

Impian pelakon Shima Anuar untuk menimang cahaya mata ketiga tidak kesampaian apabila disahkan hamil  luar rahim.

Berita tersebut dimuatnaik menerusi laman Instagramnya. Pelakon berusia 31 tahun itu masih berada dalam unit rawatan rapi (ICU) selepas menjalani pembedahan bagi menggugurkan kandungan di sebuah hospital, semalam.

“Ia sangat menyakitkan. Masih dalam ICU. Saya kehilangan darah ketika pembedahan semalam dan saya kehilangan bayi dalam kandungan kerana kehamilan di luar rahim (ektopik).

“Terima kasih terlalu ramai yang mendoakan saya. Saya akan baik-baik saja Insya-Allah,” tulisnya dengan memuat naik sekeping foto sedang dirawat di ICU.

Sebelum ini,  Shima memaklumkan  dirinya sedang berbadan dua dan mengambil keputusan untuk berehat seketika daripada melakukan sebarang aktiviti seni.

Shima mendirikan rumah tangga dengan seorang ahli perniagaan, Mohd. Solih Toha, 54. Hasil perkahwinan mereka dikurniakan dua cahaya mata iaitu Mariam Sophia, 3, dan Mikhael Imaan, 2.

Menjengah ke ruangan komen, rata-rata rakan selebriti dan warganet berkongsi ucapan takziah dan menitipkan doa semoga Shima kembali sembuh dan sabar dengan dugaan tersebut.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Dapat Mentua Baik Juga Satu Rezeki Kan. Hikmah Bersabar, Allah Ganti Yang Terbaik.” Hubungan Intan Salleh & Famili Mentua Dipuji

Kisah hidup wanita bernama Intan Liana Saleh pernah mengundang kontroversi suatu ketika dahulu.

Namun, kini awan hitam yang menutupi hidupnya sudah berlalu pergi. Terbaru, dia sudah menemui insan Yang boleh dijadikan dahan untuk berpaut.

Intan mengakhiri status ibu tunggal apabila  melangsungkan pernikahan keduanya pada bulan Disember yang lalu.

Memilih Mohd Aizam Yahya sebagai imamnya, kebahagiaannya mendapat respond ramai termasuklah pengikutnya. Rata-rata menitipkan doa semoga Intan dan anak-anak kembali bahagia.

Ternyata pilihan Intan kali ini tidak sia-sia apabila dirinya bukan sahaja Sudah bergelar isteri, Bahkan kehadiran Dalam keluarga mentuanya disambut baik.

Itu yang boleh dilihat menerusi beberapa keping gambar yang dimuatnaik ibu kepada dua orang cahaya mata ini menerusi laman Instagramnya.

Menurut Intan, gambar tersebut diambil  baru-baru ini bersama keluarga mertua di ibu kota. Nampak mesra dan akrab hubungan Intan dan semua ahli keluarga Aizam.

Bukan semua menantu bertuah mendapat keluarga mentua yang menerima diri seadanya.  Intan antara wanita  yang beruntung kerana mertua dan keluarga suaminya melayannya serta anak-anak dengan baik.

Betul kata orang,  dapat keluarga mentua yang baik juga adalah satu rezeki.


Jadi ‘Mata’ Dan ‘Telinga’, Cara Ibu Ini Didik Anak Hingga Berjaya. Sangat Berinspirasi!

Namanya tidak pernah tercicir dari senarai 10 pelajar terbaik di sekolah. Usaha gigihnya yang sentiasa mengulang kaji pelajaran dan tidak suka membuang masa antara faktor yang membolehkan dia mencapai kejayaan cemerlang dalam UPSR tahun lepas.

Muhammad Zaki Mahdi bin Chamam, muncul sebagai anak Melayu pertama yang memperoleh 8A di Sekolah Jenis Kebangsaan Cina (SRJKC).

“Zaki merupakan seorang yang sensitif dan boleh dikatakan manja. Selagi kerja rumah atau hasrat dia tidak saya turut selagi itu dia tidak akan berhenti berusaha. Dalam erti kata lain dia seorang yang konsisten dan tahu apa yang dia nak.

Dia juga lebih suka habiskan masa dengan membaca buku cerita pada waktu lapang. Sekiranya kami ke Ampang Point, kedai buku Popular sudah menjadi keutamaan untuk dia singgah. Selain itu, di rumah dia ada jadual belajar sendiri yang memang dia akan ikut sepenuhnya.

“Malah, dia rajin buat peta minda dengan pen warna-warni. Zaki juga gemar membaca buku cerita. Untuk memperbaiki bahasa Mandarin saya bawa dia ke kedai buku Popular dan belikan buku cerita yang dia pilih sendiri. Setiap buku cerita yang dibeli pasti Zaki akan meminta saya balut terlebih dahulu.

“Seminggu 3 kali mereka akan ikuti kelas bimbingan untuk mata pelajaran UPSR. Saya menyediakan mereka dengan pelbagai jenis kamus sebagai bahan rujukan. Saya juga beli kan buku latih tubi sebagai persediaan dan saya akan tetapkan masa seperti peperiksaan sebenar agar mereka terbiasa untuk menyiapkan soalan dalam masa yang ditetapkan. Selain dari itu saya juga menyediakan whiteboard untuk mereka gunakan sebagai alat bantuan agar dapat ajar satu sama lain,”jelas Nurhidayu ibu kepada si kembar Muhammad Aqil Mahdi dan Muhammad Zaki Mahdi ketika ditemu bual oleh Majalah Keluarga baru-baru ini.

Kembar tidak bermakna minat dan pemikiran sama. Namun satu kelebihannya mereka punya hati dan perasaan yang sama. Saling menyayangi dan tidak wujud perasaan iri hati jauh sekali cemburu biarpun salah seorang daripada mereka lebih berjaya.

“Waktu mengambil keputusan UPSR baru-baru ini, saya dari awal sudah tahu keputusan mereka kerana menerima melalui SMS. Sebagai ibu, saya rasa gembira dan terharu sehingga menitis air mata. Cuma saya kena bijak main peranan supaya tidak ada yang terasa hati. Walaupun abang tidak mendapat A dalam Bahasa Mandarin, tetapi dia seolah olah dapat menjangka yang adiknya pasti mendapat keputusan lebih baik dan dia turut rasa bangga atas pencapaian adiknya. Keputusan Zaki mendapat 8A’s juga semuanya atas izin Allah SWT. Saya selalu mengingatkan Aqil dan Zaki, UPSR hanya permulaan, mereka perlu tempuh ujian yang lebih besar lagi selepas ini. Justeru, sebagai ibu, saya sentiasa mendoakan anak-anak saya akan mendapat keputusan yang cemerlang juga di PT3 dan SPM.

“Bab layanan tidak timbul soal berat sebelah kerana sejak dahulu lagi saya berusaha sedaya upaya untuk memberi layanan sama rata baik abang mahupun adik. Soal gaduh itu perkara biasa nama pun adik- beradik kan. Oleh kerana mereka belajar di SJKC, setiap Sabtu dan Ahad pagi mereka akan belajar agama dan mengaji Al-Quran di Azraq Center. Selepas itu kami akan melakukan aktiviti bersama seperti bermain badminton di Sport Planet, roller blade di Taman Cabaran Putrajaya, berenang di rumah. Aktiviti seperti ini setiap minggu saya akan ganti-ganti agar mereka tidak bosan.

“Pada hujung minggu juga saya akan bawa Aqil Zaki untuk berjumpa atok dan nyang mereka di Kota Warisan Sepang. Bila di rumah atok pasti Tok Wan akan masakan kari ayam lauk kegemaran Aqil Zaki. Di sana mereka juga akan meluangkan masa bermain bersama sepupu,” ujar Nurhidayu Kamaludin sambil memberitahu anaknya gemar makan bijirin dengan susu sebelum pergi sekolah dan setiap hujung minggu dia akan bawa anak-anak ke bakery untuk memilih roti kegemaran mereka sebagai bekal sekolah.

Memegang jawatan sebagai Regional Sales Manager, GeoTeric di salah sebuah syarikat oil & gas services, Nurhidayu bagaimanapun tidak mahu kerjaya menyebabkan masanya dengan anak-anak terbatas. Bahkan, setiap kali menjelang peperiksaan baik dia mahupun suami, Chamam Zulkarnen yang bertugas sebagai Freelance Konsultant Geophysicist sentiasa menadah telinga dan membuka mata untuk anak-anak andai diperlukan.

“Satu yang penting apabila menghantar anak-anak ke sekolah jenis kebangsaan adalah menyediakan pelbagai kamus supaya mereka dapat banyak manfaat daripadanya. Saya dan suami tiada pengetahuan dengan Bahasa Mandarin, jadi kami kena banyak guna kamus untuk membantu mereka. Sebab itu saya belikan pelbagai kamus kerana dapat memahami banyak perkataan baru.

“Dua minggu sebelum UPSR, ibu saya iaitu nenek kepada Aqil dan Zaki yang telah pun bersara merupakan seorang guru bahasa Melayu, turut membantu mereka mengulang kaji dalam subjek bahasa Melayu. Sehari sebelum peperiksaan, saya mengingatkan mereka untuk menelefon nenek dan atok agar mendoakan kejayaan buat mereka.

“Ketika hari peperiksaan UPSR saya memberi mereka motivasi dengan menghantar mereka ke sekolah dan teman mereka ulang kaji di dewan sekolah sehingga lah loceng berbunyi. Saya cuma berpesan, lakukan yang terbaik dan berserah pada Allah. Sekiranya panik ingat pada Allah dan berdoa lah.

“Kami tidak pernah bertanya bagaimana kertas soalan peperiksaan pada hari tersebut sehingga lah semua kertas UPSR telah selesai sepenuhnya. Yang sudah selesai tidak perlu dibicarakan. Fokus pada kertas yang seterusnya,” ujar Nurhidayu lagi sambil memberitahu anak-anaknya juga seperti kanak-kanak lain yang berminat main game dan mereka hanya boleh berbuat demikian pada hujung minggu selepas selesai kerja sekolah dan membasuh kasut.

Ditanya mengenai pemakanan untuk anak-anaknya, akui Nurhidayu selain bijirin dan susu, menu sayur antara yang wajib ada di meja makan baik siang mahupun malam.

“Sejak dari kecil mereka suka makan sayur.  Sayur kegemaran mereka seperti bayam, kacang panjang, sawi dan kangkung. Susu pula minuman pilihan selepas makan malam dan sarapan mereka. Setiap minggu saya akan masak tempe dan tauhu goreng buat mereka. Selain dari itu Zaki juga suka sangat makan telur mata separuh masak. Alhamdulillah mereka pengemar sayur tetapi kurang gemar makan daging dan tidak makan seafood. Nasi goreng cina dan nasi goreng telur menjadi pilihan bila makan di luar.

“Saya jadikan waktu makan dan hujung minggu sebagai waktu bersama-sama keluarga. Oleh itu pada waktu makan malam saya akan sentiasa bertanya kegiatan dan kejadian yang berlaku seharian di sekolah. Masakan spegetti bolognise yang saya masak merupakan makanan kegemaran Zaki. Oleh itu hujung minggu saya akan hidangkan untuk mereka.

“Buah yang mereka makan hanya Buah Naga yang berwarna merah. Buah ni dari kecil mereka makan sampai lah sekarang. Kalau buah lain mereka akan makan kalau dipaksa. Kalau bab makan mereka banyak persamaan tetapi hobi sedikit berbeza, Aqil suka membaca komik dan aktiviti lasak manakala Zaki pula suka membaca buku terutama novel selain melukis.

Ditanya sama ada akan terus belajar di SJKC selepas ini, Zaki hanya menggelengkan kepala kerana dia kini sudah ada impian lain iaitu ingin menyambung pengajian di Sekolah Aminuddin Baki bersama abangnya, Aqil jika ada rezeki dan terpilih.

“Sebagai ibu, saya tidak akan memaksa mereka untuk sambung belajar di sekolah menengah cina. Saya akur dengan pilihan mereka untuk tidak sambung belajar di sekolah menengah cina. Saya sendiri telah melihat bagaimana mereka luangkan masa mengulangkaji dan cuba memahami mata pelajaran yang tidak mampu saya ajar sendiri.

“Saya cuma boleh support mereka dengan membayar kelas tambahan. Kami hanya dapat mengajar mereka subjek Bahasa Melayu dan English sahaja. Matematik dan Sains semua nya dalam bahasa Mandarin.

‘Satu lagi, saya dan suami elakkan gajet pada anak-anak. Cuma apabila mereka capai kejayaan dalam UPSR jadi saya belikan hadiah telefon kerana itu yang mereka inginkan. Cuma jika mereka mahu belajar bahasa Mandarin, saya berikan telefon saya kerana ada apps di dalamnya yang boleh membantu mereka. Malah, kami tahu siapa kawan mereka dan dengan siapa mereka bergaul. Saya suka mereka bawa kawan ke rumah, saya akan memasak dan mereka akan makan bersama.

“Alhamdullillah  mereka hargai pengorbanan yang kami lalukan buat mereka. Terima kasih Zaki dan Aqil telah berusaha dan juga membuktikan di mana ada kemahuan di situ ada jalan. Saya berpesan kepada mereka agar lakukan yang terbaik untuk PT3 dan SPM agar terus mengharumkan nama bangsa Melayu,”ujar Nurhidayu lagi.

Tip belajar dari Zaki

Sumber: Majalah Keluarga Jan-Feb 2018


Alhamdulillah.. Bantuan Prihatin National 2.0 Untuk Isi Rumah, Bujang Golongan B20 & M40. Terima Kasih PM!

Perdana Menteri, Tan Sri Muhyiddin Yassin hari ini dalam Perutusan Khas Kita prihatin mengumumkan bantuan tambahan untuk rakyat melalui pemberian tunai tambahan di bawah Bantuan Prihatin Nasional 2.0 dengan peruntukan hampir RM7 bilion.

Jumlah bantuan yang akan disalurkan di bawah BPN 2.0 adalah
seperti berikut:

Pertama: RM1,000 kepada 3.7 juta isi rumah B40;
Kedua: RM500 kepada 3.8 juta kumpulan B40 bujang;
Ketiga:RM600 kepada hampir 1.4 juta isi rumah M40; dan
Keempat: RM300 kepada 1.7 juta kumpulan M40 bujang

Bayaran BPN 2.0 akan dibuat dalam dua ansuran, pertamanya pada hujung bulan Oktober 2020 dan keduanya, pada bulan Januari 2021.

Bagi golongan B40, bayaran ansuran pertama bulan Oktober adalah sebanyak RM700 dan keduanya, pada bulan Januari 2021 adalah sebanyak RM300.

“Tiada permohonan yang perlu dibuat untuk mendapatkan bantuan BPN 2.0. Kerajaan akan menyalurkan bantuan secara terus kepada 10.6 juta penerima yang telah diluluskan di bawah BPN sebelum ini”, kata beliau dalam sidang media sebentar tadi.

Jelasnya lagi, bagi mereka yang layak tetapi tidak pernah menerima BPN, Kerajaan akan memberi peluang untuk rayuan dan permohonan baharu.

“Saya berharap dengan adanya bantuan tambahan ini, saudara dan saudari dapat menarik sedikit nafas lega dalam menampung perbelanjaan harian saudara saudari dan seisi keluarga,” tambahnya.


Jeragat Boleh Dihilangkan Dengan Cuka Epal? Tak Percaya Sila Cuba!

Cuka epal selalunya kita dengar sebagai bahan untuk membantu menurunkan berat badan. Pengambilan cecair yang satu ini dikatakan dapat membantu untuk mendapatkan berat lebih ideal.

Jangan tak tahu, cuka epal juga ada manfaat lain untuk tubuh kita. Salah satunya adalah mampu menghilangkan jeragat dan bintik-bintik hitam di kulit muka kita. Wow..memang tak percaya!

Tapi inilah yang diamalkan oleh Shima Shari melalui perkongsiannya di facebook. Jom cuba!

Biasa dok dengar cuka epal ni orang minum untuk kuruskan badan tapi cuka ni juga boleh hilangkan jeragat tau. Bila dah jeragat ni menempel dan bertompok kat muka, memang stress la nak hilangkan dia kan. Cuba guna cuka epal ni.

Cara dia pun mudah je ni.

Bahan-bahan:
1 sudu cuka epal
1 sudu air suam
Kapas

Caranya:
1. Campurkan 1 sudu cuka epal dan 1 sudu air suam dalam mangkuk, lepas tu kacau sebati.

2. Ambil kapas, rendam sikit dalam air tu dan sapukan pada muka.

3. Biarkan seketika dan bilas. Sebelum tu kena la bersihkan dulu muka tu.

4. Amalkan setiap hari untuk kesan yang lebih cepat.

Cuka epal ni bagus untuk jeragat, sebab dia bersifat antiseptik yang akan menyingkirkan bakteria dari jeragat dan
menyucikan kulit muka.

Cuba tau!

Kredit: Shima Shari


6 Tahun Tinggal Dengan Mentua. Wanita Ni Kongsi Pengalaman, Jadikan Panduan!

Baik buruk tinggal sebumbung dengan mentua hanya mereka yang melalui pengalaman itu sahaja yang memahami. Tentu sahaja tak akan sama, dan setiap seorang punya kisahnya yang tersendiri.

Meskipun begitu, di sini dikongsikan bagaimana pengalaman seorang wanita ini yang tinggal bersama mentua, bukan setahun dua tapi enam tahun lamanya.

Semoga perkongsian ini bermanfaat untuk kita memahami asam garam hidup sebumbung bersama keluarga mentua.

Hampir 6 tahun saya tinggal sekali dengan mentua. Memang banyak suka duka di dalamnya.

Kisahnya, adik-beradik suami saya semuanya lelaki. Part yang paling rasa tak selesa ialah aurat.

Dalam bilik pun pakai tudung. Apa taknya, anak-anak ni bukan faham bahasa. Keluar masuk bilik selamba saja kuak pintu seluasnya.

Daripada kau menggelabah cari tudung, lebih baik kau pakai saja sepenuh masa. Sampaikan suami saya tegur, “solehahnya isteri abang. Tidur pun pakai tudung.”

Part hubungan dengan mentua, saya memang takde masalah. Menjeruk rasa sekali-sekala, itu biasa.

Iyalah, dah namanya tumpang rumah mentua. So, you have to act like one. Buatlah bagaimana adabnya orang menumpang.

Time masak, kau joinlah sekaki. Menyibuk saja di situ walaupun hakikatnya kau sekadar potong-potong atau sekadar membawang.

Mula-mula kahwin dulu, saya tak pandai masak langsung. Mak mentua suruh siang ikan pun saya terkial-kial. Akhirnya dengan insang-insang itulah saya masak.

Inilah padahnya bodoh sombong. Ada mulut, tak nak tanya. Padan muka!

Lepastu, saya terus insaf. Semua benda saya tanya pada mak mentua. Memang persis menantu solehah yang taat dan mendengar kata.

Paling penting, jangan melawan! Kalau kau sentap atau terkecil hati, luah saja pada suami. Jangan gaduh mulut dengan mentua. Ingat, mentua tetap berada pada level ibu bapa.

Lagipun redha Allah terletak pada redha ibu bapa, remember?

Hormat dan sayang mentua kau macam mak ayah sendiri. Faham, sayang tu takkan sama. Tapi kau buat ajelah! Diorang layan kau baik atau tak, itu cerita nombor 10. Pokoknya diri kau tu. Buat baik sebab nak pahala. Bukannya harapkan mentua timang-timang dan sanjung kebaikan kau.

Sekarang, hampir 3 tahun saya tinggal di rumah sendiri yang cuma 5 minit dari rumah mentua.

Walaupun rumahnya tak besar mana, tapi bila masuk saja dalam rumah, Allahuakbar gembiranya lahai.

Kalau penat, boleh biar saja pinggan penuh dalam sinki.

Kalau nak marah anak-anak, tak kisah pun menggunakan high pitch tanpa perlu cover-cover.

Kalau tak sihat, boleh saja berkurung dalam bilik dan biarkan anak-anak sepahkan mainan penuh satu ruang tamu.

Nak main lari-lari dengan suami pun tak segan.

Nampak tak?

Hidup ini, memang ada suka duka. Ada pasang surut. Tuhan takkan bagi kau susah sentiasa. Pasti Dia akan ganti dengan sesuatu yang istimewa.

Setiap ujian, pasti akan berakhir sebelum datang pula ujian yang lain. Bersungut lama-lama, tak mengubah apa-apa.

Memang begitulah lumrah sebuah kehidupan. Diuji dan teruji. Maka, sabarlah! Dan teruskan berjalan.


Bukan Sekadar Keputusan Straight A, Kena Juga Seimbang Kemahiran Diri. Doktor Ini Jelaskan Sebabnya

Sudah pastinya setiap ibu bapa inginkan anak yang cemerlang dan mendapat semua subjek dengan keputusan straight A. Namun, hakikatnya, kecemerlangan itu haruslah seimbang dengan kemahiran diri anak.

Hebatkah anda bila anak dapat straight A?

Anda mengaku ibu bapa hebat?
Selagi tidak ajar anak 5 perkara ini kita tangguhkan dulu dari mengaku sebagai ibu bapa hebat.

Anda mengaku guru yang hebat?
Selagi belum ajar anak murid 5 perkara ini, tangguhkan dulu mengaku sebagai guru yang hebat.

Anda mengaku sekolah anda hebat?
Selagi pelajar di sekolah belum terbukti mempunyai 5 perkara ini tangguhkan dulu mengaku sekolah anda hebat.

Inilah kemahiran hidup:
1. kemahiran komunikasi yang berkesan
2. kemahiran membuat keputusan
3. Kemahiran menetapkan matlamat (goal setting)
4. Kemahiran menyelesaikan konflik
5. Kemahiran meminta bantuan

Sebenarnya semalam saya meneliti beberapa bahan bacaan dari internet dan merumuskan perkara di atas. Gimik je tajuk di atas ni. Tapi apa yang saya baca memang sangat bertepatan. .

Jika anak-anak kita tidak ada lima-lima kemahiran ini, kita kan lihat banyak masalah timbul. Sekarang zaman ‘texting’, kitasudah tidak berkomunikasi dengan baik. duduk dalam bilik bersebelahan pun main text saja, malas nak bercakap. Lama-lama tidak pandai bercakap dengan baik, sopan santun hilang, riak muka meraikan perasaan orang lain juga tiada..
.
Itu lah padahnya bila selalu sangat guna emoji. Nak apply di muka sendiri dah tidak tahu.
.
Percayalah jika lima kemahiran ini kira ajarkan kepada anak-anak kita, dan anak-anak murid kita, jika mereka tercicir dalam pelajaran mereka tetap bijak mencari kehidupan, dapat berkomunikasi dengan baik dan mendapatkan pekerjaan yang sesuai.
.
Walau pintar dan hebat dalam pelajaran namun jika tiada 5 kemahiran ini, lihat sajalah bagaimana mereka tidak mampu berkomunikasi dengan baik ketika temuduga.
.
Pengalaman menemuduga pelajar untuk masuk ke universiti saja telah memberikan saya bukti bahawa ada pelajar yang sangat cemerlang akademik, namun tiada kebolehan berkomunikasi yang baik dan kurang 5 kemahiran hidup ini.
.
Mari kita sama-sama menjadikan kemahiran hidup sebagai agenda utama pendidikan anak-anak selain tuntutan pendidikan agama.


Jangan Kutip & Sentuh Syiling Lama Bila Jumpa, Rupanya Ini Sebabnya

Hati-hati apabila jumpa duit syiling persekitaran halaman rumah. Bimbang ia ada kaitan dengan khianat yang menggunakan ilmu sihir.

Siapa yang tidak bimbang jika nampak situasi pelik ini di rumah. Demi memastikan keselamatan keluarga, pastikan berhati-hati jika melalui keadaan itu.

Nak tahu sebabnya, ikuti lanjut perkongsian ini. Moga lebih berhati-hati.

Bismillah,
Aku pon tak paham apa orang nak buat khianat kat aku/family , yang aku tau kalau kumpul duit keliling rumah aku ni memang banyak , tiap kali buang mesti ada balik , yang mana cuba nak buat khianat tu insafla nak , aku ni bukanya meniaga juta2 , orang senang nak buat mcm mcm ,

Gambar 1 : dekat compressor aircond luar rumah

Gambar 2 : depan rumah dekat tempat ikan

Gambar 3 : dalam peti surat

Ini sebab jangan ambil

Amaran. Jangan sesekali kutip duit syiling yang anda jumpa..

Syiling dihalaman rumah
Syiling didepan pintu rumah
Syiling disebelah kereta anda
Syiling yang tak tahu asal usulnya

Sbg contoh anda nk masuk kereta tiba² ada syiling diatas lantai sebelah kereta anda. Sedangkan semasa anda turun kerata syiling berkenaan tiada disitu.

Contoh yg kedua… Anda nak keluar rumah tiba² ternampak syiling dihadapan rumah… Jgn terus ambil ya.. Zaman skrg jika org nk sihir, berbagai² cara..

Akibat kianat dari pada sihir syiling yg di saluti tanah kubur…merana 1badan,bila.malam bedenyut2 bisa2 smpai menangis mnahan ksakitan…..berhati2lah bila anda tejumpa sihir speti ini..

Kena buat ini pendinding diri.

Jangan sesekali cuba sentuh. Sekiranya tiada keyakinan diri dan doa2.pdinding diri,sebaliknya sapulah dn teus buang….ambil 1jug air dan 3bji limau nipis,perahkan kdalam jug air,ambl segenggam garam ksar, larutkan bsma air dn perahan limau tadi,
kemudian.

Bacakan doa ini:
Pembatal sihir
Fa-lammâ ‘Alqaw Qâla Muusâ Mâ Ji’tum Bihis-Siḥr; ‘Inna-LLâha Sa-Yubţiluh; ‘In-Na-LLâha Lâ Yuṣ-Liḥu ‘Amalal-Mufsidiin ۝ Wayu-Ḥiqqu-LLâhul-Ḥaqqa Bi-Kalimâ-Tihii Wa Law Karihal-Mujri-Muun ۝ (Ayat 81 – 82) surah yunus

Kemudian siramkan di tempat tapak@kwasan yg trletaknya syiling yg di jumpai….insyAllah dgn izin Allah sihir trbatal….

Sumber: Are Fiq


“Saya Doakan, Anak-Anak Inilah Yang Akan Jaga Ibunya.” Luahan Hati Datuk K Sempena Kelahiran Bayi Kedua Undang Sebak!

Kegembiraan penyanyi nombor satu negara, Datuk Seri Siti Nurhaliza menimang cahaya mata bukan hanya dikongsikan bersama ahli keluarga, bahkan seluruh rakyat Malaysia tidak ketinggalan mengucapkan tahniah.

Umum mengetahui perjalanan untuk mendapatkan zuriat bukan semudah yang disangkakan. Pelbagai ujian dan dugaan terpaksa dilalui oleh isteri kesayangan Datuk Seri Khalid Mohd Jiwa ini.

Tidak hairanlah, ramai yang sebak dan tersentuh hati bila mana lahirnya bayi lelaki penyanyi berkenaan.  Ini termasuklah Beauty & Co. Clinic menerusi lama instagramnya telah memuat naik sebuah video semalam yang memaparkan perjalanan Siti dalam melahirkan bayi keduanya.

Menerusi video berdurasi 6 minit itu, ia memaparkan temu bual ringkas Siti dan suaminya yang mesra disapa Datuk K. pasangan ini menceritakan pengalaman dan luahan hati sepanjang kehamilan penyanyi tersebut berlangsung.

Dalam sesi temubual bersama Datuk K, warga maya sedikit tersentuh apabila beliau meluahkan isi hatinya yang kemungkinan tidak sempat melihat anak-anaknya bersama Siti membesar atau berjaya satu masa nanti.

“I just want her to know that I just love her, she’s always in my heart. I truly honestly love her. And all my prayers sebagai seorang suami yang sangat-sangat menyayanginya untuk selamat melahirkan.

“Saya percaya kedua-dua anak ini akan memberinya berjuta-juta kegembiraan dan harapan yang menggunung. InsyaAllah kedua-dua anak ini akan menjadi solehah dan soleh yang akan menyayangi ibunya.

Sebab pada saya, menjangkau umur yang melebihi 60 tahun dan Siti baru 40an dan anak yang baru dilahirkan… untuk melihat mereka berjaya ataupun grown up, possibilities ia adalah agak kecil.

“Apa yang saya doakan anak-anak inilah yang akan bersama-sama ibunya. Yang akan mengharungi masa depan mereka bersama. InsyaAllah,” katanya.

Rata-rata yang melihat video berkenaan meluahkan rasa sebak dan mendoakan semoga Dato K dipanjangkan usia dan diberikan kesihatan yang baik supaya dapat melihat anak-anaknya membesar suatu masa nanti.

Terdahulu penyanyi lagu Anta Permana itu selamat melahirkan bayi lelaki menerusi kaedah pembedahan di sebuah pusat perubatan di Selangor, jam 6.21 pagi, semalam.

Siti dan suami, Datuk Seri Khalid Mohamad Jiwa yang berkahwin pada 21 Ogos 2006 dikurniakan cahaya mata pertama, Siti Aafiyah yang kini berusia tiga tahun juga menerusi proses IVF.


Hilangkan Rasa Tak Bermaya & Badan Lemau Dengan Air Jamu Asam Kunyit, Resipi Yang Banyak Khasiat Mudah Nak Buat!

Semakin berusia seseorang, antibodi pun dah tak kuat. Ada sahaja rasa sakit sana sini. Angin, lenguh sana sini dan sebagainya lagi. Lebih teruk lagi bila salah makan, makin mengundang macam-macam masalah pada tubuh.

Buat ibu-ibu yang ada masalah badan lemau dan tak bertenaga, kerap mengantuk, apa kata cuba petua mudah ini.

Selamat pagi

Badan rasa tidak bertenaga?

Lesu, lemau?

Kerap mengantuk?

Hari ni #satuharisaturesepi kita share resepi air asam kunyit guna bahan basic.

Air asam kunyit ni banyak khasiat dan sangat senang nak buat. Bole ulang2 minum kalau ikot sukatan ni.

Untuk yang nak berniaga, bole jadikan kos bahan untuk pengiraan margin.

Kos:
Kunyit hidup (RM6/kg)
Temu kunci (RM10/kg)
Asam jawa (RM3.5/500g)

Bahan-bahan:
1/2 kg Kunyit hidup (sagat/blender)
Segenggam temu kunci (ketuk)
1/2 genggam asam jawa
1 biji gula melaka
4.5liter air
1/3 sudu kecil garam

Cara- cara:

Cara minum; panaskan dan boleh diminum ketika panas.

Sesuai untuk lelaki,perempuan,ibu pantang bersalin,perempuan period dan keguguran.

Khasiat Air Jamu Asam Kunyit:

✔Menghilangkan sakit-sakit badan

✔Melancarkan peredaran darah

✔Mengurangkan lemak dalam badan

✔Memberi tenaga

✔Membuang angin dalam badan

✔Melancarkan darah haid & nifas

✔Merawat masalah senggugut

✔Menghilangkan bau-bau badan

✔Memberi kecergasan tubuh

✔Melawaskan pembuangan


Kurang Darah Selalu Rasa Nak Pitam, Segera Amal Ni Untuk Pulih!

Bila kurang darah biasanya seseorang itu akan rasa seakan hendak  pitam.  Lebih-lebih lagi jika seseorang itu sedang mengandung.  Kekurangan darah atau juga dikenali darah rendah, tips ini sesuai diamalkan.

Sejak akhir akhir ni ramai yang tanya akak tips tok naik kan HB… jadi kat sini akak kongsikan cara menambah HB selain meminum jus guava, boleh amalkan petua lama ini.

1.Halba sepeket di goreng kering
2.Ambil sesudu dari sepeket tu di rendam dengan air panas hingga suam.
3. Tambah secamca madu asli dan minum ketika suam.

Amalkan meminum air halba ini 2 kali sehari untuk menambah darah dan meningkatkan susu badan bagi yg susu semakin kurang.

Semoga bermanafaat

sumber : berpantangbynazirafrijand


Pernah Tular Sedekah RM14, Dapat RM14,290 Pergi Umrah. Kini Wanita Ini Kongsi Pengalaman Di Tanah Suci. Deep!

Segala-galanya akan menjadi pengalaman yang segar dalam ingatan apabila berkunjung ke Tanah Suci sama ada bagi yang menunaikan umrah atau mengerjakan ibadat haji. Pengalaman yang amat manis ini, hanya mereka yang pernah melalui pengalaman ini akan lebih mengetahuinya.

Begitulah yang dilalui oleh wanita ini, sebelum ini pernah tular tidak mempunyai duit untuk  umrah. Namun setelah sedekahnya bernilai RM14 telah dibalas belasan ribu yang telah membawanya menjejak kaki ke Tanah Suci. Bertuahnya!

Ikuti kisahnya dulu, yang pernah menjadi tular ekoran sedekah hanya RM14 yang dibalas dengan belasan ribuan ringgit.

Terkini, melalui perkongsian dilaman facebooknya beliau telah berkongsi pengalaman umrah dengan balasan duit sedekah itu. Ikuti catatan pengalamannya.

12 Jun 2019.

Saya kini kembali ke Tanah Air dengan selamat dan jayanya. Mengutip ibrah dan hikmah di setiap langkah perjalanan berpuluh ribu kilometer jauhnya!

Seakan-akan tidak percaya, saya sudahpun selesai mengerjakan umrah di Tanah Suci. Bermusafir sebulan lebih lamanya. Menyambut dan meraikan Ramadhan yang penuh berkah dan Syawal yang mulia di bumi para Anbiya’.

PENGALAMAN BERHARGA

Subhanallah!
Sebuah pengembaraan yang benar-benar berharga!

“Ya Allah, terima kasih kerana sudi mengundang saya sebagai tetamu teristimewaMu!”

Terkenang kembali saat hari pertama menjejakkan kaki di Madinah Al-Munawwarah. Saya tercari-cari dimana letaknya masjid istimewa berkubah hijau. Kehadiran saya disambut dengan bacaan surah Ar-Rahman oleh imam Masjid Nabawi ketika solat maghrib berjemaah.

‘Maka, nikmat apa lagi yang kau dustakan?’

Sebak dan syahdu mula dirasai disegenap pelusuk hati.

Sebenarnya, jemaah Harmony tiba di Madinah lebih awal. Sebelum subuh dah selamat sampai. Tetapi, disebabkan saya masih lagi kurang arif selok-belok jalan, maka saya hanya solat di dalam bilik hotel. Nak acah-acah terlebih pandai pun, nanti tersesat tak tahu jalan pulang. Menangis pula di tengah jalan. Tak pasal-pasal kena sekeh kepala dengan mutawwif kang!

Madinah dikenali sebagai Bandar Bercahaya. Istimewanya Madinah, disinilah bersemadinya jasad seorang insan teragung. Padanya ada cinta dan rindu. Padanya ada syafaat sebagai penyelamat umat akhir zaman. Dialah Nabi kita, Muhammad SAW.

“Assalamualaika Ya Rasulullah.”

“Ya Rasul, aku umatmu datang kepadamu. Dengan cinta dan rindu.”

Saya ke sini sebagai jemaah biasa. Ya, jemaah biasa seperti korang. Nak dijadikan cerita, saya diizinkan Allah bertemu dengan seorang jemaah warga emas.

Jemaah ini, jemaah Harmony. Entah dimana silap dia berkata-kata, secara tiba-tiba kakinya sakit dan tidak mampu berjalan. Disebabkan saya punya pengalaman menyantuni warga emas, maka, secara tidak langsung, saya cuba praktikkan pengalaman itu untuk menyantuninya pula disini.

Jemaah ini namanya Mak Ity. Usianya sudah mencecah 70-an. Buat Mak Ity, anggaplah ini semua sebagai CO..BA..AN..

Sebagai jemaah yang masih muda berbanding jemaah lain, saya relakan diri berkhidmat sehabis baik untuknya. Tanpa sebarang bayaran apatah lagi mengharapkan balasan.

Bertitik-tolak dari sini, perlahan-lahan Allah hadirkan ilham demi ilham untuk terus berkhidmat bakti di dua Tanah Suci barakah ini.

KEMBARA UMRAH

Maka, disinilah bermulanya kembara umrah seorang anak muda.

Kawan-kawan,

Pergi umrah bukanlah bermakna kita cuma perlu berulang-alik ke Masjid Nabawi dan Masjidil Haram untuk solat semata-mata. Bukan juga hanya sekadar duduk berdoa memandang kaabah sambil menitiskan air mata. Tidak. Tidak sama sekali!

Terdetik saya di dalam hati..

“Kebiasaannya, orang yang datang ke Mekah dan Madinah, mereka akan ‘shopping’ hadiah untuk dibawa pulang ke Malaysia. Apa kata, kali ini saya yang hadiahkan sesuatu buat kedua-dua Tanah Suci sebelum kaki melangkah pergi?”

Ya!
Hadiahkan sesuatu yang berharga dan istimewa!

Nak buat sesuatu, pasti memerlukan kos dan tenaga. Dari segi tenaga, barangkali saya masih mampu. Tapi, nak harapkan ‘kos’ saya seorang, manalah saya mampu. Duit riyal pun cuma ada beberapa keping aje.

Pun begitu, saya percaya, niat yang baik pasti Allah mudahkan.

Berurusan dengan hati, Insyaallah bantuan Allah itu pasti!

Nah, saya kongsikan beberapa cara yang korang boleh lakukan sebagai tanda ‘hadiah’ buat Mekah dan Madinah sepanjang keberadaan korang disini!

Jadikan diri korang betul-betul bermanfaat di Tanah Suci!

Cara-caranya tak susah pun. Tak percaya, cuba korang baca ni:

1. Jadilah PA tak bertauliah kepada Mutawwif yang kachak!

Untuk jemaah Harmony, kami ada suatu group whatsapp khas buat para jemaah. Disinilah tempat kami berkongsi segala permasalahan atau info-info terkini. Sebagai jemaah muda, kau bantulah war-warkan info buat jemaah lain. Andai ada jemaah yang sakit, kau ringankanlah kaki untuk menziarahi jemaah di bilik. Bantulah sekadar yang mampu sebelum mutawwif datang menghulurkan bantuan lanjut.

Rindu barisan mutawwif kachak saya Ustaz Hussaini Jamaludin, Ustaz Saufi Hakim dan
Ustaz Hisham Elias.

2. Bantu khidmat untuk jemaah warga emas.

Kejar pahala ibadah sendiri itu bagus. Tapi, lebih bagus kau kejar rahmat Allah. Andai ada jemaah yang perlu dipimpin atau dibantu untuk ke masjid, kau bawalah mereka bersama-sama biarpun akhirnya kau cuma mampu solat di perkarangan masjid. Berdua lebih baik. Apatah lagi berdua bersama membantu orang yang lemah ataupun sakit. Rahmat Allah ini luas. Sekali kau dapat rahmat Allah, kau dapat segala-galanya. Kau jangan takut!

3. Aktifkan Facebook.

Kau aktifkan Facebook. Minta anak-anak jemaah warga emas untuk add/follow FB kau. Selalulah menulis sambil berkongsi kisah kau beserta para jemaah di sana. Sekurang-kurangnya, terubat rindu hati anak-anak mereka di Malaysia.

4. Jadilah jurukamera!

Rata-rata jemaah umrah ini, mereka terdiri daripada golongan berusia. Tak pandai nak tangkap gambar. Tak pandai nak berselfie bagai. Kau jadilah jurukamera mereka. Ambil gambar banyak-banyak sebagai kenangan. Hantarlah kepada anak-anak mereka. Percayalah, mereka pasti akan menangis syukur sambil mengucapkan jutaan terima kasih!

5. Hadiahkan badal umrah buat mereka yang tersayang!

Jadilah anak yang baik, cucu yang baik, ahli keluarga yang baik, sahabat yang baik dan hamba Allah yang baik. Apa kata kau hadiahkan badal umrah buat mereka yang sakit mahupun yang telah pergi buat selama-lamanya. Barangkali, mereka terdiri daripada ahli keluarga, sahabat sekolah, jiran-jiran mahupun ahli keluarga rakan-rakan fb kau yang telahpun meninggal dunia. Boleh jadi, sepanjang hayat mereka, mereka tidak berkesempatan menunaikan haji/umrah. Hadiahkan pada mereka. Rasai betapa nikmatnya erti pengorbanan. Kau cubalah!

6. Ku kirim doa, kau baca di sana.

Kau jangan salah faham. Antara seorang hamba dengan Tuhan, tidak pernah ada perantaraan. Selalu orang ke Tanah Suci, akan ada kiriman doa. Kiriman doa ini, anggaplah sebagai doa seorang sahabat yang turut mendoakan sahabatnya di Tanah Suci penuh barakah. Awak berdoa di Malaysia, saya berdoa di hadapan Kaabah. Moga doa yang baik itu Allah makbulkan.

7. Buat FB Live!

Fb live ini, tujuannya bukanlah untuk syok sendiri. Kau kongsilah ilmu yang bermanfaat. Moga yang menontonnya serba sedikit terjentik hatinya untuk ke Tanah Suci. Moga sekecil-kecil usaha dakwah ini dipandang Allah Yang Maha Besar.

8. Buka tabung kasih sayang.

Biarpun jasad kau cuma seorang di sana, tapi kau bawalah sekali ‘kasih sayang’ rakyat Malaysia. Buka dana sekecil-kecil RM1. Macammana nak buka dana? Tulis aje di facebook. War-warkan tentang niat dan hasrat kau nak bersedekah di sana. Insyaallah, nanti pasti Allah akan hadirkan tangan-tangan baik yang sudi seiring dan sejalan selaras dengan niat kau. Percayalah!

Bila kau dah ada dana, kau pecahkan kepada beberapa bahagian. Antaranya:

– Beli coklat dan raikan kanak-kanak di perkarangan masjid.
– Beli kerusi lipat dan kerusi roda untuk kegunaan jemaah. Sebelum pulang ke Malaysia, kau wakaflah untuk kegunaan hotel di tempat kau menginap ataupun di masjid.
– Wakaf Al-Quran
– Beli sejadah serbaguna untuk kegunaan jemaah yang ingin beriktikaf di masjid. Selesai guna, wakafkan di masjid.
– Sedekahkan serendah-rendah sehari 1 riyal buat tukang cuci masjid.
– Sedekahkan makanan dan minuman untuk iftar, qiam dan sahur terutamanya buat jemaah gelandangan.
– Sedekahkan air zamzam dari bilik ke bilik. Air zamzam kan percuma. Bekasnya aje kau perlu beli untuk isi.
– Raikan jemaah dengan sambutan lebaran. Hulurkan mereka sedikit duit raya sebagai tanda ingatan. Yang baki tu, kau belilah serba sedikit makanan yang kena dengan selera tekak Malaysia ketika Syawal menjelang.

Kawan-kawan,

Kebanyakan manusia mempunyai mata. Tapi, tidak semestinya kita melihat dari sisi yang sama. Perbezaan pendapat itu mesti ada. Kalau tidak, bosanlah dunia.

Ini umrah cara saya. Umrah seorang anak muda!

Jika kau rasa ianya baik, kau boleh cuba!

Moga perkongsian ini menjadi inspirasi bersama untuk melakukan kebaikkan setiap masa.


Kongsi Gambar Nasi Goreng Berlauk Ikan, Ada Yang Perli Macam Makanan Kucing, Wanita Ini Luah Rindu Masakan Ibu, 2 Tahun Tak Balik Kampung.

Tidak dinafikan sudah dua tahun kita dapat pulang ke  kampung berjumpa ibu bapa. Pastinya ada yang rindu masakan ibu.

Biarpun dapat berhubung melalui telefon, namun hati tetap merindu pelukan dan air tangan ibu tersayang.

Begitu juga yang dirasai oleh wanita ini. Berkongsi resipi masakan ibu dikampung nasi goreng ringkas serta hirisan isi ikan menjadi hidangan. Namun sebak di hati, ada kata-kata menusuk yang mempersendakan masakannya seakan makanan kucing.

Biarpun ada yang melontar pandangan begitu, jauh disudut hati, beliau bersyukur itu lah hidangan yang dapat melepaskan rindu di kampung.

Dalam pada itu, luahan hatinya telah mendapat perhatian warganet yang berkongsia menu yang sama dimasak ibu. Apa yang pasti, resipi nasi goreng legend ini mengamit kenangan kala kita kecil dahulu.

Seterusnya ikuti perkongsian Salwani Yang Ghazali di facebook miliknya.

Ni bukan masak tak jadi..masaknya jadi.. cuma tak tau la nk pggil nasi goreng ape… kome biase ke buat nasi goreng berintikan isi ikan goreng,cili api dgn bawang..? Pagi ni sy xtau nk buat breakfast ape.. buka tdung saji tgk ade ikn goreng smlm tak habis.. nk buang sayang..sebab elok lagi..
Pastu teringat masa kecik² dlu.. mak dok buat nasi goreng bbuh isi ikn goreng yg smlm buat kmi adik brdik mkn.. tgk nasi ade lagi.. maka jadilah nasi goreng ni. Alhmdulillah.

Maaf la kalau ade sesiapa yang tak suka ( sebab nampak macam nak bagi kucing makan )

Masa² skrg ni berjimat selagi boleh.. janji.. halal bersih dn kenyang.. syukur alhmdulillah..
Selamat pagi kome..

Ada yang perli macam makanan kucing.

Kenapa cakap nak bagi kucing makan,sebab dulu pernah buat status nasi goreng gini. Ada org cakap..macam makanan kucing. Maka saya delete dah status tu di wall saya…( Saya bagitau awal² sebab takut ade yang tertanya² kenap cakap macam tu, Saya minta Maaf ye )

Nasi goreng gini mengingat kan saya pada mak dikampung.. rindu sangat-sangat. 2 tahun tak balik jumpa. Nasib baik la ade hset untuk berhubung.. Alhmdulillah.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Hanya Guna Soda Serta Cuka Jika Nak Karpet Kusam & Kotor Terus Jadi Bersih. Tak Perlu Guna Pencuci Mahal Pun!

Nak mencuci karpet bukan mudah, jika mahu hantar ke dobi mahal dan leceh untuk mengangkutnya. Jika dibiarkan boleh menjejaskan kesihatan seisi keluarga dek habuk dan kotoran yang melekat padanya.

.

Selain menggunakan khidmat dobi, sebenarnya ada banyak cara yang boleh kita lakukan sendiri demi memastikan permaidani atau karpet kita terjaga dengan cantik tanpa habuk yang memudaratkan kesihatan. Boleh buat sendiri saja di rumah. Karpet pun nampak sentiasa cantik, bersih dan tidak cepat rosak.

.

Langkah-langkahnya:

1. Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan taburkan di atas permaidani. Biarkan selama kira-kira setengah jam dan bersihkan mengguna vakum.

.

6. Jika bau lebih teruk atau sisa makanan atau cecair, larutkan 20ml cuka dalam campura air secukupnya kemudian cuci.

7. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

8. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

9. Permaidani yang dipasang melapisi keseluruhan ruang, pastikan terlebih dahulu pengudaraan persekitaran ruang benar-benar dalam keadaan baik. Buka pintu atau tingkap jika perlu. Pastikan juga ia tidak berdekatan punca lembap seperti berdekatan bilik air atau tempias hujan. Elakkan menggunakan ruang berkenaan sekurang-kurangnya tiga hari selepas pemasangan.


8 Tip Ibu Bapa Kena Praktik Jika Mahu Elak Anak Kecil Ketagih Gajet. Serius, Lakukan Sebelum Terlambat!

Gajet daripada satu sudut dilihat dapat membantu kanak-kanak dalam proses pembelajaran. Namun, andai tidak dikawal ia boleh mengundang masalah.

Antaranya seperti yang berlaku tidak lama dulu apabila seorang kanak-kanak perempuan berusia empat tahun terpaksa menjalani rawatan psikiatri kerana ketagih bermain tablet.

Perkara ini sekali gus membuktikan betapa seriusnya kesan jika anak-anak bermain gajet secara berlebihan. Jadi ibu bapa perlu mula mengambil langkah berikut untuk memastikan anak tidak ketagih bermain atau melayani telefon bimbit mahu pun tablet.

1. Jangan beli selagi tiada kepentingan

Jangan beli telefon atau tablet untuk anak-anak selagi tiada kepentingan untuk menggunakannya. Tidak perlu kenalkan mereka dengan komputer di awal usia apatah lagi game di internet.

2. Jangan main game depan anak

Walau pun anda suka bermain game tapi jangan tunjukkan ‘kegilaan’ itu di depan anak-anak. Bagaimana mahu menegur anak jika bapa sendiri pun berjam-jam melayan game.

3. Bawa ke majlis ilmu

Mahu memberi ilmu atau pengetahuan caranya bukan semata-mata memberi gajet. Adalah lebih baik ibu bapa terus membawa anak-anak ke majlis ilmu. Ajak anak mendengar tazkirah di masjid atau surau, kem, kelas agama atau mana-mana majlis ilmu.

4. Bawa anak beriadah

Jika tidak memberi gajet, ibu bapa mesti mencari aktiviti untuk memenuhi masa anak sebagai gantinya. Ajak anak berbasikal, beriadah di taman permainan atau apa-apa aktiviti di luar rumah agar mereka tidak bosan.

5. Ajak anak baca al-Quran

Daripada menghabiskan masa dengan telefon berjam-jam, hadkan masanya. Ajak pula anak baca al-Quran tapi pastikan ibu ayah turut membacanya bukan hanya menyuruh.

6. Hadkan masa menonton TV

Kesan menonton tv berlebihan sama juga dengan gajet, jadi hadkan masa menonton anak. Jangan dibiarkan saja anak-anak menonton kartun pagi, petang, dan malam. Kartun dikatakan merangsang minda kanak-kanak, tapi jika berlebihan, tak elok juga.

7. Tanamkan sifat zuhud

Tanamkan dalam jiwa anak-anak sifat zuhud dan tidak bermewah-mewah. Terus-terang pada anak-anak, ‘keluarga kita orang susah‘. Fahamkan anak-anak, jangan terpengaruh dengan anak-anak orang berada yang membeli telefon bimbit atau gajet yang mahal.

8. Kenalkan dengan buku ilmiah

Kenalkan anak dengan buku-buku ilmiah. Kalau boleh kurangkan mereka membaca buku kisah-kisah dongeng. Berikan mereka buku-buku ringkas sirah Nabi s.a.w. Ada banyak di pasaran. Bacakan pada mereka sehingga mereka minat. Ambil sedikit masa 10 minit sebelum tidur sebagai contoh cerita tentang Nabi s.a.w.

Sumber : tazkirah.net


Kematian Itu Pasti, Mungkin Ini Hari Terakhir Isteri Gosok Baju Suami. Deep Perkongsian Wanita Ni!

“Sesungguhnya kami adalah kepunyaan Allah dan kepada Allah jualah kami kembali.” Menurut Puan Ashikin, hebatnya ayat Allah ini yang mengingatkan kita, bukan hanya sekadar lafaz bila dengar khabar kematian. Sebaliknya ia adalah tanda peringatan oleh Allah SWT terhadap kita yang masih hidup ini.

KEMATIAN ITU PASTI: BAJU SUAMI YANG TERAKHIR AKU GOSOK
—————————————————————————————————

Edisi Repost

Mak-mak…

Allah berfirman di dalam surah Al Baqarah ayat 156

الَّذِينَ إِذَا أَصَابَتْهُمْ مُصِيبَةٌ قَالُوا إِنَّا لِلَّهِ وَإِنَّا إِلَيْهِ رَاجِعُونَ

(Iaitu) orang-orang yang apabila mereka ditimpa oleh sesuatu kesusahan, mereka berkata: “Sesungguhnya kami adalah kepunyaan Allah dan kepada Allah jualah kami kembali.”

Inilah ucapan istirja yang paling banyak saya dengar dan baca hari ini kerana perginya menghadap Allah, 2 orang insan yang dipanggil ibu dan ayah oleh anaknya yang bernama Hana Safiyyah iaitu pelajar Genius Aulad Seksyen 23 Shah Alam.

Peristiwa ini berlaku seolah-oleh ulangan kejadian yang menimpa sahabat kepada anakanda saya iaitu Daris yang juga kehilangan ibu dan ayah (termasuk adik bongsunya) di dalam satu kemalangan jalan raya sama seperti ibu ayah Hana Safiyyah.

Ucapan ini diucapkan apabila kita mendengar khabar dukacita (bukan hanya tentang kematian).

Hebatnya ayat Allah ini. Ayat yang mengingatkan kita, bukan hanya sekadar lafaz bila dengar khabar kematian. Kita yang hidup ini yang sebenarnya diperingatkan oleh Allah SWT 😭

Mak-mak…

Ucapan ini adalah ucapan untuk kita juga sebenarnya.

Kita kepunyaan Allah.
Suami kepunyaan Allah.
Anak-anak kepunyaan Allah.
Ibu ayah kepunyaan Allah.

Tiada pun milik kita. Allahu akbar 😭
Tiada yang milik kita. Allahu akbar 😭

Semua yang kita ada hatta suami yang paling kita cinta dan damba setiap waktu pun kita tak mampu nak pegang hati dia. Walau kita tembok dia sekukuh tembok besar China sekalipun takkan dapat kita menahan dan memegang hatinya.

Semua yang kita ada hatta anak-anak yang kita sayang dan jaga bagai menatang minyak yang penuh. Tak bagi walau seekor nyamuk gigit anak kita pun tak mampu kita ikat dan paksa dia dengar cakap kita.

Hati mereka Allah yang pegang.

Kita hanya mampu merayu, sembah sujud dan mohon kepada Allah untuk minta kepada Allah.

Maka apa yang kita bangga sekarang: suami romantik, anak bijak, rumah besar, kereta mewah, pekerjaan hebat.. Itu semua ihsan Allah. Itu semua hibah dari Allah.

Satu hari nanti kita bakal menghuni barzakh. Lebih lama dari kita huni dunia mungkin.

Allahu akbar 😭

Bila-bila masa Allah boleh ambil nyawa kita.
Tapi kita selalu alpa.
Kita leka dengan dunia.
Bangun tidur ingat dunia.
Solat kita susahnya nak khusyuk
Doa tak sungguh-sungguh.
Kita tak jadikan akhirat dan jumpa Allah itu matlamat kita
Ini semua saya 😭 Saya cakap pada diri saya sendiri.

Mak-mak…

Ramai yang risau kalau aku mati siapa nak jaga anak-anak aku.
Kalau aku dengan suami aku mati serentak macamana rumah, kereta, duit, anak-anak.
Kalau aku yang pergi dulu, suami aku kahwin lagi ke.

Allahu akbar… Itulah fikiran kita. Betul tak mak-mak.

Saya pujuk diri.

Janganlah risau… Allah ada.

Allah sebaik-baik PERENCANA.
Allah sebaik-baik PERANCANG.

Dari kita mati sampai ke siapa yang menjaga apa yang kita tinggalkan semua Allah dah susun atur cantik.

Jom lah mak kita teruskan hidup ini.

Semoga Allah bagi senafas lagi buat kita untuk terus berbakti kepada keluarga.
Mungkin hari ini hari terakhir kita gosok baju suami kita.

Selamat malam.


‘Push’ & Anggap Parenting Satu Eksperimen, Itu Cara Dato’ Dr Sheikh Muszaphar  Didik Anak.

Melihat pasangan ini menguruskan dan mendidik anak-anak mengikut acuan sendiri nyata memberi motivasi kepada ibu bapa lain. Tidak hairanlah setiap kali mengemas kini status terbaru di media sosial, ada sahaja pertanyaan dan permintaan daripada orang ramai yang ingin mereka berkongsi ilmu keibubapaan.

Tidak sekadar itu sahaja, pasangan ideal Dato’ Dr Sheikh Muszaphar dan Datin Dr Halina juga tidak menggunakan bantuan pembantu rumah dalam menguruskan anak-anak. Sebaliknya mereka lebih selesa melakukan sendiri sejak dahulu lagi.

Push anak belajar banyak benda

Senada dan sehati dalam segala hal, namun Dato’ Dr Sheikh Muszaphar sedikit ‘dominan’ terutama dalam mendidik anak-anak. Tegasnya, anak-anak perlu didedahkan dengan segala kemahiran sejak kecil lagi bagi memudahkan pada masa akan datang.

“Alahmdulillah, syukur kerana ini rezeki yang Tuhan berikan pada kami. Saya dan isteri memang suka anak ramai. Saya suka mendidik anak-anak ikut cara saya yang dipraktikkan hasil pembelajaran melalui ajaran ibu bapa saya dan juga sebelah Halina. Saya suka tonjolkan anak-anak dengan unsur kasih sayang selain ‘push’ mereka sehingga ke tahap maksima kerana kita tidak tahu potensi mereka yang boleh pergi.

“Saya mahu didik mereka dalam semua bidang termasuklah bab agama, akhlak, mengaji, belajar berenang, tekwando dan pelbagai lagi.  Setiap ibu bapa mahukan yang terbaik untuk anak-anak, demikian juga kami. Dalam  hal ini, saya mengharapkan anak-anak akan jadi lebih baik daripada kami kelak. Awalnya isteri saya agak takut dan kesian kerana anak-anak masih kecil.

“Tetapi sebenarnya mereka suka jika apa yang kita suruh buat itu benda yang menyeronokkan buat mereka. Penerimaan Bella dan Tasha baik dan saya tidak suka mereka membazir masa begitu sahaja kerana pada saya setipa minit itu adalah pelajaran. Kebetulan juga kami berdua sibuk dengan kerja, kerana itu saya suka hantar anak-anak ke kelas untuk menambahkan kemahiran mereka.

“Pernah juga mak saya tegur kononnya biarlah anak-anak main tetapi bagi saya pelajaran juga satu corak permainan. Contohnya ke kelas menyanyi, persekitaran tersebut cukup menyeronokkan. Jadi, daripada situ mereka selesa dan seronok untuk belajar. Saya berimpian mahu melihat anak-anak mengikut jejak langkah kami dalam bidang kedoktoran. Kerana itu saya mendedahkan mereka dengan bidang perubatan ini sejak awal lagi.

“Tetapi andai suatu hari nanti mereka mahu memilih bidang lain, saya akur. Tetapi saya percaya jika kita didik dan asuh minda mereka sejak awal ke arah tersebut, maka saya yakin mereka akan menuju ke arah yang betul.

Take a break elak stress

Ditanya mengenai cabaran memiliki anak kembar, jelas Angkasawan negara ini lagi, memang sangat mencabar dan dalam masa yang sama terselit kebimbangan tidak mampu memberi kasih sayang sama rata.

“Memang stress dan kadang kala penat sangat kerana boleh dikatakan 24 jam kami menguruskan anak-anak sendiri. Saya bangun jam 2-3 pagi untuk susukan dan dodoikan anak. Pada saya suami kena banyak berkorban dan jangan harapkan isteri sahaja. Saya lebih suka berjaga malam dan biarkan Dr Halina tidur dan berehat. Pada saya, sebagaimana isteri berkorban begitu juga suami dan kedua-dua kena main peranan.

“Saya selalu pesan pada isteri, kalau penat ambil rehat dengan pergi keluar untuk ‘take a break’ walau hanya 30 minit. Tetapi  jarang sebenarnya nak stress kerana penat macam mana sekali pun itu adalah sesuatu yang kami suka lakukan. Lagipun kembar memerlukan perhatian lebih terutama Noah yang agak kecil berbanding Adam. Jadi, dalam diam-diam saya susukan lebih supaya dapat naikkan beratnya dan Alhamdulillah tidak banyak beza kedua-duanya,” seloroh Dato’ Dr Sheikh Muszaphar lagi.

Anak sekolah aliran Cina

Tidak mahu anak terkena kejutan budaya membuatkan pasangan ini menghantar anak-anak bersekolah lebih awal sedari usia 3 tahun. Bahkan Bella menurut Dato Dr Sheikh Muszaphar lagi sudah mencapai level tahun empat untuk subjek matematik dan Bahasa Inggeris. Mengakui Bella banyak mengikut jejak langkah isterinya terutama bab bergaya, mekap, kasut dan sebagainya, Dato Dr Sheikh juga menghantar anak-anak  ke sekolah Cina.

“Saya selesa menghantar anak-anak ke sekolah kerajaan kerana tidak mahu anak berasa diri ‘besar’ sebaliknya mahu mereka jadi orang biasa yang sentiasa rendah diri.  Sekolah Cina menjadi pilihan kerana mahu mereka fasih bahasa Mandarin. Walaupun saya secara peribadinya tidak tahu berbahasa Cina dan terpaksa membuka Google translate apabila mengajar anak-anak, saya tidak kisah kerana bahasa ini amat penting untuk masa depan,”ulas Dato Sheikh Muszaphar.

Parenting satu eksperimen

Mengakui masih baru dalam bab keibu bapaan, Dato Dr Sheikh Muszaphar tidak mengharapkan semua orang menerima kaedah yang dipraktikkannya itu.

“Ini cara saya dan kepada mereka yang tidak setuju tidak apa. Kerana proses parenting  ini seperti satu eksperimen. Kita tidak tahu apa yang akan berlaku pada masa depan. Mungkin kita sudah berikan yang terbaik tetapi hasilnya berbeza. Namun yang pasti saya sudah melakukan  yang terbaik dan jika ada yang mahu mencontohi cara saya, maka  boleh ikut.

“Keutamaan saya lebih pada keluarga dan bab memberi ceramah masih diteruskan cuma tidak mahu terima terlalu banyak. Soal penerimaan tawaran untuk anak-anak buat masa sekarang kami masih kawal lagi. Kami tidak mahu mereka didedahkan pada bidang komersil dan memilih produk yang bersesuaian dengan anak-anak,”jelas Dato Dr Sheikh Muszaphar yang mengakui kerjasama dan perancangan awal yang sistematik memudahkan dia dan isteri menguruskan anak-anak baik di rumah mahupun ketika bercuti dan sebagainya.

Sumber: Majalah Keluarga Jan-Feb 2018


Indahnya Lirik Sesungguhnya 2019. Kolaborasi Alif Satar & Raihan Yang Sungguh Inspirasi

“Sebenarnya, hati ini, cinta kepada mu,
Sebenarnya, diri ini, rindu kepada mu,
tapi aku tidak mengerti, mengapa cinta,
masih tak hadir,…”

Pastinya jika kita mengungkap bait lagu tersebut anda mungkin dapat merasakan lirik lagu itu amat indah, sayu dan sangat puitis. Lebih-lebih lagi bulan Ramadan yang mulia ini. Mahu boleh jugak yang mengalir air mata kan, jika didengar berulang kali.

Sukar untuk kita menafikan kehebatan kumpulan nasyid Raihan yang pernah mencipta fenomena bermula pada 1997 hingga pertengahan tahun 2000. Lagu ini yang pernah dirakamkan oleh Raihan dari album pertama berjudul Puji-Pujian berkonsep nasyid kontemporari.

Kini, menjadi trending semula di laman Youtube. The Lacos iaitu ahli band yang sering mengiringi persembahan Alif telah berjaya mencetuskan kembali fenomena industri muzik nasyid apabila memberikan nafas baru buat lagu itu. Video penuh boleh dilihat di youtube.

“Kerjasama ini bermula dengan pelawaan spontan saya kepada mereka. Kebetulan, pada Disember lalu, saya berduet dengan Raihan dalam program Bintang Minggu Ini. Tak sangka pula, pelawaan itu disambut baik.

“Selepas rakaman program berkenaan juga, sedutan latihan kami menyanyikan lagu Sesungguhnya menjadi tular. Ia umpama isyarat supaya projek ini diteruskan.

“Semuanya pula bagai dipermudahkan. Selain Raihan sendiri menyatakan persetujuan untuk berduet, pihak syarikat rakaman turut menyambut baik kerjasama ini.”

Untuk Bulan Ramadan

Rakamkan lagu duet berkenaan pada 15 April lalu dan dilancarkan  semalam di Youtube yang sehingga kini artikel ditulis telah mencecah 599K penonton dan 85K like. Sungguh merdu dan keinsafan didengar terutama di bulan Ramadan.

“Jujurnya, saya sendiri sangat sebak apabila kerjasama ini dapat dilaksanakan. Melihat mereka merakamkan Sesungguhnya ‘19 di hadapan mata, ia pengalaman yang sukar untuk digambarkan dengan kata-kata.

“Daripada sekadar berduet dalam program hiburan, tidak sangka kerjasama itu berlarutan ke studio rakaman pula. Kalau ibu bapa saya dengar lagu ini nanti, mereka pasti sangat bangga. Mereka tahu, saya memang begitu meminati Raihan.”

Meremang weyy

Inspirasi

Well done

Syahdu dengar time sahur

Kumpulan Raihan asal

Lagu ‘Sesungguhnya’ merupakan ciptaan sepenuhnya Nazrie Johanie iaitu bekas vokalis Kumpulan Raihan. Daripada album Pujian-Pujian ini yang mencipta sejarah apabila ia terjual sebanyak 3.5 juta unit. Pada 1997, Raihan mencatat jualan album tertinggi di Malaysia apabila kira-kira 700,000 unit album sulung yang berjudul Puji-Pujian. Anggota asal kumpulan ini ialah Azahari Ahmad (Allahyarham; 1968-2001), Nazrey Johani, Abu Bakar Mohd Yatim, Che Amran Idris dan Amran Ibrahim. Bagaimanapun, Nazrey Johani telah meninggalkan kumpulan Raihan untuk bergerak di dalam bidang dakwah di negeri kelahirannya Sabah.


Elak Anak Minum Air Terendam Semut, Ibu-Ibu Kena Tahu Cara Elakkannya!

Memang jadi masalah kalau semut mula buat sarang di rumah kita.

Semut yang bersarang di rumah kita adakalanya buat kita rasa rimas. Mana tidaknya pantang sahaja makanan ditinggalkan tanpa bertutup, mulalah semut datang bertandang.

Lagi bimbang jika semut memasuki bekas air di rumah kita. Tak mahu anak dan keluarga alami masalah pelupa gara-gara minum air bersemut.

Makanan manis terutamanya paling berisiko. Jika bimbang menghapuskan semut menggunakan ubat semut atau semburan atas faktor keselamatan anak kecil yang
ada dalam rumah, apa kata cuba petua semula jadi yang dikongsikan di blog fydahnoh.com ini. Sebenarnya ada banyak petua bagi menghalau semua ini secara semulajadi. Jom cuba.

Tabur Serbuk Kunyit
Sebaiknya kesan dulu dari mana mereka masuk, kemudian taburkan serbuk kunyit pada laluan mereka menuju ke dalam rumah atau di pintu tempat mereka masuk.
Ini boleh menghalang askar-askar semut daripada masuk ke dalam rumah.

Daun Sirih
Beberapa helai daun sirih dikoyak-koyak atau disiat-siat dan taburkan juga pada kawasan laluan semut atau tempat semut berkerumun.

Kulit Telur
Bakar kulit telur hingga menjadi abu, kemudian taburkan pada kawasan laluan semut.

Kulit Timun
Kulit timun juga diletakkan di kawasan laluan semut atau berdekatan sarangnya.

Air Serai Wangi
Campurkan serai wangi dengan air kemudian disembur pada laluan semut serta tempat-tempat yang biasa diduduki semut. Juga boleh buat lap meja dengan air serai wangi untuk elakkan semut naik ke atas meja. Yang menarik tu, bukan semut sahaja malah lipas, lalat dan serangga lain turut tidak berani mendekati tempat itu.

Minyak masak
Celup kain bersih ke dalam minyak masak, dan ikat kain tersebut pada balang gula, keliling kaki meja atau keliling kabinet dapur. Minyak masak ini boleh menghalang laluan semut.

Kalau tidak mahu ikat kain, boleh saja lumurkan minyak masak pada bahagian yang terlibat. Contohnya sapukan minyak masak di kaki meja makan supaya semut
tidak boleh panjat meja. Tip halau semut yang suka hurung bekas gula atau makanan

Asam Gelugur
Masukkan beberapa keping asam gelugur atau beberapa kuntum bunga cengkih ke dalam bekas gula. Jangan risau kerana bau asam gelugur dan bunga cengkih tidak
akan menukar rasa atau warna gula, mungkin jadi lebih wangi.

Cili Kering
Masukkan beberapa tangkai cili kering ke dalam bekas gula. Semut juga tidak akan menghampiri bekas gula itu, mungkin kerana dia pun tak tahan pedas. Letakkan sedikit bunga cengkih bersama.

Bawang Merah
Masukkan beberapa biji bawang merah yang belum dikupas ke dalam bekas gula, tapi basuh lah dulu. Takut kotor pula gula nanti.

Selamat mencuba!


Kiub Ais Timun,  Cantikkan Luar & Dalam. Kaum Ibu Tak Amal Rugi!

Memanja dan membelai kulit wajah yang sering dilakukan oleh seorang wanita sewajarnya menjadi antara rutin harian yang perlu dibuat oleh ibu-ibu.

Ini bagi menjamin kulit wajah kekal cantik dan berseri dan sekali gus mengelakkan wajah mengalami pelbagai masalah seperti berjerawat atau pun berjeragat.

Ada banyak cara dan petua yang boleh dibuat untuk menjaga kulit wajah ini.  Salah satunya boleh gunakan timun.

Nak tahu lebih lanjut,  ikuti perkongsian bermanfaat dari Sabrina Shuhaimi ini.

INI PERKONGSIANNYA, JOM BACA!

AIS KIUB TIMUN – Kecutkan JERAWAT, pudarkan PARUT & hilangkan JERAGAT!

Yang biasa follow tips Sab hapuskan jerawat, mesti tahu salah satu senjata padu kita untuk menentang jerawat iaitu — AIS!

Tapiiii buat ais kiub timun ni lagiii best! Seriusss sapu kat muka, rasa freshhhh yakmat. ? Dah lah jerawat kecut dan parut pudar..muka rasa tegang macam suntik botox riban-riban uolllss!

Nak buat pun senang. 5 minit dah siap! Dannn guna bahan sedia ada kat dapur. Kalau kena beli pun senang nak cari dan MURAHH!

A. Bahan :

1. Timun
2. Lemon – 1/2
3. Madu – 1 sudu makan
4. Air masak

B. Cara Buat :

1. Hiris timun dan kemudian kisar.

2. Masukkan jus lemon dan madu.

3. Tambahkan juga air dan gaul rata.

4. Bekukan di dalam peti sejuk.

C. Cara Guna :

Guna pagi dengan malam sebelum tidur. Ambil 1 kiub sapu seluruh muka. Kalau tak banyak masa pagi, tak perlu tuggu muka kering. Lepas sapu ais kiub timun, bilas muka dengan air suam.

Kalau malam, lepas sapu ais tunggu sampai kering atas muka. Baru bilas dengan bersih!

D. BONUS!

Ambil segelas air suam, masukkan dua tiga ketul kiub ais timun. Fuhhh sedapppp ? Kulit cantik luaran dan dalaman!

sumber :Sabrina Shuhaimi (fever glam)


“Nafas Saya Sesak. Doktor Kata Peluang Amat Tipis.” Dr Azizan Osman Sebak Diberikan Kesembuhan.

Angka kes positif Covid-19 kian meningkat dan merekodkan kes harian tinggi sehingga ke hari ini. Kadar jangkitan ini mengakibatkan ramai yang dijangkiti. Malah ada yang berkongsi menjaga SOP yang ketat turut dijangkiti virus bahaya ini.

Terbaharu, siapa yang tidak kenal dengan Dr Azizan Osman. Sebut sahaja namanya, pasti terbayang figura tokoh motivasi keusahawanan terkemuka negara.

Beliau adalah antara yang turut dijangkiti wabak ini. Menerusi perkongsian terbaharunya menerusi facebook miliknya, beliau meluahkan rasa syukur apabila diberi kesembuhan setelah melalui tempoh kritikal.

Sebak dengan perkongsian beliau, menurutnya pada kejadian pada pertengahan Jan lalu mengalami sesak nafas sehingga tiada harapan buat. Namun siapa sangka, beliau kembali sembuh.

Dalam pada itu, ahli keluarganya turut dijangkiti virus ini, lebih menyedihkan lagi ibu mertua telah kembali ke rahmatullah.

Ikuti selanjutnya kisah beliau.

SESAK NAFAS, PELUANG TIPIS.

Covid hampir meragut nyawa saya!

1.44pm, Jumaat 15 Jan 2021 – Saya dah hampir maut! Nafas saya sesak! Doktor kata peluang saya amat tipis!

Tapi sesuatu berlaku yang membuktikan kekuasaan Allah SWT…

Dengan nama Allah Yang Maha berkuasa yang memiliki seluruh alam…

Saya dan keluarga diuji dengan Virus Covid-19… 31 ahli keluarga saya dijangkiti Covid dan ibu mertua saya telah kembali ke rahmatullah…

Tak mudah untuk saya kongsikan betapa sedih, perit dan ngeri pada waktu itu, tapi sangat penting untuk saya kongsikan sebagai seorang MenThor, saya nak anda tahu proses ini dan mengapa saya dan RichWorks terus buat apa yang kami buat hingga hari ini.

7 Januari 2021, saya dan keluarga terdedah kepada individu yang positif Covid-19 dan saya sendiri dijangkiti. COVID IS REAL, THE STRUGGLE IS REAL, it’s a real fight kalau you ada pada simptom atau tahap yang teruk.

SEBAK

Saya cuba untuk menangis ketika menulis ni tapi pada waktu itu Alhamdulillah saya ada keluarga saya, saya ada Mak saya… isteri saya, Datuk Jerry… you are an amazing friend…

Pada waktu itu, saya fikirkan tentang anak didik saya, saya fikirkan Team RichWorks, saya fikirkan semua yang tak henti DM/PM saya sehingga hari ini… yang buatkan saya walaupun tahu tiada harapan, ia beri saya SEMANGAT. Semangat untuk hidup…

Masa itulah SAAT penentu untuk pergi atau kekal… You tak boleh bernafas, you tak boleh tarik, you tak boleh hembus hanya gunakan machine untuk terus survive dan fight dengan otak, emosi dan diri.

Do you want to live? Do you want to fight? That was the moment.

PELUANG KEDUA

Dan In sha Allah, ini masanya untuk saya betulkan segalanya, peluang kedua ni bukan sekadar suka-suka. Saya percaya ada sebab Allah bagi peluang ni untuk saya buat segalanya dengan lebih baik, to be a better MenThor In sha Allah…

Melihat bagaimana pandemik ini begitu kritikal hingga ada yang tekad bunuh diri,

Seorang ibu yang mencuri ubat untuk anak-anak, ada yang mencari rezeki di tempat sampah,

Kerajaan yang sedang berkira-kira untuk total lockdown yang akan beri impak pada pekerjaan ramai orang dan bisnes,

Tekanan perasaan dan banyak lagi dalam berita semasa…

Ini semua cukup memberi kesan pada saya betapa saya belum berjaya bantu bangsa saya untuk berjaya

AKUI RAMAI YANG HIDUP SUKAR KETIKA PANDEMIK

Beliau juga turut berkongsi gambar ketika menjalani rawatan termasuk ubat dan kesan lebam di anggota badannya betapa struggle untuk apabila dijangkiti virus ini apabila mengalami tahap yang teruk.

Saya sedar misi saya belum selesai seperti kata Mak, ramai lagi anak bangsa yang ketinggalan, perlukan bimbingan terutama dalam dunia bisnes ini. Saya dan RichWorks akan terus buat apa yang kami buat hingga hari ini.

Apatah lagi dengan keadaan pandemik, ratusan ribu hilang pekerjaan, bisnes tengah struggle dan mereka tak nampak lagi hala tuju yang perlukan ilmu dan bimbingan saya dan RichWorks.

I’m a Covid Survivor! I fight to live! And this is my journey.

Semoga kisah tokoh motivasi keusahawanan ini dijadikan iktibar buat kita semua agar sentiasa menjaga SOP supaya kes virus positif segera mengalami penurunan.


“Anak Yang Kuat Semangat. Moga Cepat Sembuh.” Amar Baharin Kongsi Detik Cemas Anak Dikejarkan Ke Hospital!

Baru dikongsikan gelagatnya memakai kain pelikat, terbaru, pelakon Amar Baharin memaklumkan khabar duka apabila anak sulungnya, Aqeef Anaqi terpaksa dikejarkan ke sebuah hospital.

Menurut suami kepada pelakon Amyra Rosli ini lagi,  anaknya mengalami gejala muntah yang teruk menerusi perkongsian di akaun Instagram miliknya.

Sambil melahirkan rasa bimbang,  Amar berharap anak pertamanya itu diberi kesembuhan dan sihat seperti sedia kala.

“Anak soleh hero daddy 3 kali muntah pagi ni… get well soon abang @aqeefanaqi insyallah. Allahummasyfi Anaqi. Allahummasyfi Anaqi. Allahummasyfi Anaqi,” kongsinya.

Turut berkongsi situasi cemas itu adalah isterinya, Amyra Rosli  menerusi laman Instagramnya. menurut Amyra dia tidak dapat berada di sisi Anaqi kerana sedang menjalani penggambaran.

Stay strong syg mommy..Doakan anaqi cepat sembuh ye 🤍

Menjengah ke ruangan komen, rata-rata menitipkan doa semoga Anaqi dipermudahkan segala urusan dan kemvali sembuh seperti sediakala.

Untuk makluman, pasangan pelakon ini mendirikan rumah tangga sekitar November 2016 dan dikurniakan dua orang cahaya mata iaitu Aqeef Anaqi,4 dan Ayra Arysaa, 2 tahun.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Bilas Mesin Basuh Untuk Hapuskan Kuman. Ni Cara Paling Simple!

Perasan atau tidak mesin basuh yang digunakan untuk mencuci pakaian harian kita juga sebenarnya jika tidak dicuci boleh menjadi ‘sarang’ kuman dan bakteria.

Tidak mahu hal ini menjadi punca terjejasnya kesihatan keluarga, ayuh kita lakukan sebagaimana yang disarankan Public Health Malaysia ini. Jom semak.

Jika anda ada masa hujung minggu ini, boleh luangkan masa untuk membilas mesin basuh anda dengan cecair peluntur dan air panas.

Kuman yang ada di kain kotor anda sebenarnya masih bersarang di dalam mesin basuh. Persekitaran yang lembab dan gelap menyebabkan bakteria dan kulat hidup berkoloni dalam mesin basuh.

Pencemaran kuman ini akan dipindahkan ke pakaian anda yang lain. Walaupun jarang menyebabkan jangkitan penyakit, ada baiknya rutin ini dilakukan untuk kebersihan dan kesihatan seisi rumah.

Untuk penggunaan mesin basuh di rumah, pembersihan ini boleh dilakukan sekali setiap bulan. Bagi kedai dobi, diharapkan boleh dilakukan dengan lebih kerap (seminggu sekali).

* Cara pembersihan mungkin berbeza mengikut jenis model.

✔ Masukkan setengah cawan cecair peluntur di ruang detergen

✔ isi dengan air panas, tidak perlu air mengelegak

✔ Mulakan kitaran membasuh

✔ bersihkan keliling getah penutup dengan kain. (Di sini selalu ada bakteria)

✔ Bilas sekali lagi, jika ada bau kuat.

Selain cecair peluntur, ada alternatif lain. Bergantung pada kesesuaian dan keinginan anda.

✔ ada cecair pencuci khas

✔ Ada yang guna campuran cuka dan sodium bicarbonate

✔ hydrogen peroxide .
.
Owh ya, selepas mencuci, sebaiknya biarkan pintu mesin basuh terbuka.

Bau kepam adalah petanda banyan kuman


10 Cara Pulihkan Gigi Yang Sakit, Cuba Dulu Dan Tengok Hasilnya, Sangat Membantu!

Kalau cakap pasal sakit gigi memang tak dapat nak gambarkan bagaimana rasa sakitnya. Memang rasa teramat sakit. Kalau waktu ni jangan la ada yang nak datang bertanya itu dan ini atau nak komen macam-macam.

Lebih-lebih lagi sakit ketika waktu malam hari. Cemas dan adakalanya rasa pemikiran jadi buntu untuk cuba kesemua petua yang pernah diajarkan oleh orang tua kita. Ketika inilah kita sibuk cari Mr Google untuk dapatkan info bagi meredakan kesakitan.

Kalau anda terdesak, patut cuba 10 cara ini untuk kurangkan kesakitan anda. Tapi esoknya, wajib pergi jumpa doktor dan rawat gigi yang sakit tu ya.

1. Tempelkan bawang merah yang telah dilumatkan, bersama dengan garam ke dalam gigi berlubang.

2. Letak garam kasar ke dalam lubang dan kumur dengan air garam.

3. Campurkan sedikit cuka dalam segelas air suam. Gunakan air ini untuk berkumur. Amalkan tiga kali sehari sehingga rasa sakit hilang.

4. Kunyah sedikit kapur sirih pada gigi yang sakit sehingga lumat. Amalkan sehingga rasa sakit gigi hilang.

5. Ambil bunga cengkih, tumbuk kasar kemudian letakkan pada kawasan gigi yang berlubang.

6. Gunakan garam sebagai ubat berkumur. Garam mengandungi zat yodium yang dipercayai dapat menghapuskan bakteria yang menempel pada gigi yang berlubang.
Larutkan garam ke dalam air suam dan kumur tiga kali. Lakukan dengan kerap untuk cepat sembuh sakitnya.

7. Makan buah belimbing buluh bersama sedikit garam.

8. Untuk gigi berlubang, ambil getah pada tampuk buah betik muda dan sapukan pada gigi yang sakit dengan putik kapas.

9. Bagi gigi garham pula, tumbuk seulas bawang putih hingga lumat dan masukkan sedikit cuka. Masukkan bahan tadi ke dalam gigi garham yang berlubang.

10. Gosok gigi berlubang dengan asam jawa dan buat langkah ini setiap hari.

Buah-buahan yang mengandungi Vitamin C yang tinggi adalah baik untuk mengurangkan kesakitan gigi. Ambillah buah-buah seperti oren, kiwi dan strawberi
untuk pulihkan sakit anda.

Selebihnya, pastikan anda berjumpa pakar atau doktor gigi untuk memeriksa kondisi gigi anda. Ini penting!


“Ambil 1 Saat Tatap Wajah Pasangan & Tanya, ‘Awak Okay?” Suami & Isteri Dua-Dua Penat, Sebab Tu Pentingnya Komunikasi!

Untuk menjadi pasangan yang terbaik dalam rumah tangga, perlu ada sikap memberi dan menerima. Tidak hanya sebelah pihak yang memainkan peranan sebaliknya suami isteri kena saling bekerjasama barulah rumah tangga bahagia.

Nak beli jiwa isteri bukannya susah, hargainya selalu.  Simple tapi percayalah, isteri amat menghargainya.

Demikian juga suami, penat mana sekalipun bila pulang ke rumah disambut senyuman manis dan layanan baik sang isteri pasti hilang segala masalah.

Setenang mana seorang manusia, mesti akan ada hari extra letih, extra tekanan, extra beban dan segala macam ujian. Begitu jugalah dengan pasangan kita.

Ada orang, dia keluar mencari nafkah waktu pagi, pulangnya pula apabila sudah tengah malam. Masuk rumah, disambut dengan wajah isteri yang juga keletihan.

Ya, kita penat. Jangan lupa isteri pun penat. Begitu juga dengan isteri, jangan sewenangnya meremehkan pengorbanan dan kepayahan yang suami hadapi.

Percayalah, kita masing-masing ada struggle dan battle kita setiap hari – baik sebagai suami dan bapa juga sebagai isteri dan ibu. Jadi, jangan lupa berlapang dada dan bersifat ehsan terhadap pasangan kita.

Bila lihat pasangan, sentiasa fikir, banyaknyalah hak-hak mereka yang masih belum kita tunaikan. Barulah dapat timbul rasa keinsafan, rahmah dan belas kasihan.

Lihat isteri nampak lain macam, jangan lupa tanya dia, ‘ayang okay ke?’ ‘ayang dah makan?’ ‘ayang dah solat?’

Ada mulut, bertanyalah. Pujilah.
Ada mata, lihatlah kepayahan dan pengorbanan pasangan.
Ada hati, jangan lupa bersyukur dengan nikmat pasangan dan anak-anak.
Ada tangan, jangan lupa peluk dan belai pasangan. Ada masanya mereka sangat memerlukan sentuhan kita.

Benda-benda basic yang kadang selalu sangat dilupakan.
Ya, memang kadang kita seharian sangatlah sibuk dengan tugasan masing-masing. Namun, ambillah 1 saat untuk tatap wajah pasangan dan tanya dia, ‘awak okay tak?‘

Pertanyaan simple ini mungkin bakal menyelamatkan nyawa seseorang yang telah ‘lost’ jauh dalam depresi.

Ambil berat kepada pasangan kita. Please.
#intandzulkefli
#randomthoughts


Cuci Kotoran Yang Berkeladak Dalam Mesin Basuh Dengan Sabun Pencuci ‘Tub Hygiene’. Mudah & Menjimatkan!

Ada masanya kelihatan kotoran seakan-akan serpihan kertas atau tisu  berwarna hitam pada baju yang telah dicuci.  Cebisan hitam ini keluar ketika anda basuh baju menggunakan mesin. Jika ini berlaku, bermakna  anda perlu mencuci ‘tub’ mesin basuh supaya jadi bersih!

Kotoran ini  biasanya lebih jelas kelihatan pada baju berwarna hitam. Selain itu, mesin basuh yang kotor juga punca pakaian yang dibasuh dan ditinggalkan semalaman berbau kepam atau hapak.

Pagi ni abang nak share cara mudah cuci drum mesin basuh.

Tak perlu lagi korang nak buka drum lepas tu kena sental semua.

Abang pun baru jumpa cara ni. Sebelum ni guna clorox je. Betul-betul ikut manual haha.

Bila tengok ada hitam-hitam yang keluar bila cuci baju, then maksudnya cara tu tak cukup bagus.

Ingatkan nak buka drum tu kemudian sental. Tapi takut jadi macam tikus baiki radio. Maklumlah tangan keras.

Korang boleh beli serbuk dalam gambar first tu. Nama penuh dia Power Max Wash Drum Cleaner. Kat kedai Cosway ada jual. Shopee pun ada.

Jangan PM abang ya. Abang tak jual.

Korang boleh cuba ya.

Korang boleh beli serbuk dalam gambar di bawah ni. Nama penuh dia Power Max Wash Drum Cleaner. Kat kedai Cosway ada jual. Shopee pun ada. Jangan PM abang ya. Abang tak jual. Step-step nak cuci drum guna serbuk ni korang boleh baca di setiap gambar yang abang share.

Digalakkan korang cuci drum mesin basuh ni sebulan sekali. Penting buat benda ni untuk elakkan penyakit berkaitan kulit. Lagi-lagi untuk orang yang kulitnya sensitif macam kanak-kanak. Korang boleh cuba ya.

1. Boleh beli kat Shoppe. Harga dalam RM20 tak silap. Jangan lupa claim voucher free shipping dulu.

2. 1 kotak tu ada 4 paket serbuk macam ni. Sekali cuci guna 1 paket je.

3. Korang pilih option 9: Tub Hygiene. Rasanya semua mesin basuh sekarang ada option tu.

4. Bila air dah paras-paras macam ni, terus tuang serbuk tu.

5. Ni first round cuci. Ada 3 round kesemuanya. Cuma first round je yang korang kena tuang serbuk tu. 2 round lagi tu bilas.

6. Lepas habis first round, mesin akan stop kejap untuk bagi serbuk tu bertindak dengan kotoran drum tu. Korang tengok je. Takyah tekan-tekan nak bagi stop ke apa. Tu memang setting Tube Hygiene. Masa nilah korang boleh main FB.

7. Tak lama lepas tu korang akan nampak kotoran hitam akan mula timbul. Waktu ni korang akan rasa wow gelinya haha. Dah lama benda tu berkampung.

8. Ni waktu lepas second round. Kadang-kadang dia tak boleh keluar 100% melalui air bilasan. Korang kena alurkan air untuk bantu kotoran tu keluar melalui hos.

9. Nilah rupa kotoran hitam dalam drum yang korang tak nampak. Nampak luar drum bersih berkilat je, sekali dalam.

10. Setiap round korang kena pausekan kejap mesin basuh untuk cuci filter. Kalau tak cuci, filter boleh block dengan kotoran hitam tu. Bila dah siap, abang suggest korang buat normal wash sekali tanpa ada baju untuk betul-betul buang segala kotoran yang masih tertinggal.

*Boleh cuba!


“Mayat Dalam Hujan Lebat Rupanya Isteri Sendiri.” Luluh Hati Suami, Peluk Jasad Isteri Maut Digilis Treler!

Tiada kata yang dapat menggambarkan perasaan seorang suami bila mana melihat sekujur tubuh isteri yang sudah terbaring kaku di tengah jalan. Itu yang terjadi apabila seorang ibu muda yang baru tujuh bulan melahirkan bayinya, maut digilis lori dalam satu kemalangan pada jam 1.30 petang Rabu, di Kulim, Kedah.

Suami mangsa yang dipercayai secara kebetulan melalui tempat kejadian, terus meluru ke arah jasad isterinya itu lalu memeluknya sambil menangis.
Menurut Ketua Polis Daerah Kulim, Superitendan Azhar Hashim, mangsa yang dikenal pasti sebagai Nur Almass Zasmi, 23, sedang menunggang motosikal jenis Modenas Kriss dari arah Serdang ke Sungai Ular, manakala sebuah treler datang dari arah bertentangan.

Katanya, di lokasi kejadian itu, motosikal yang ditunggangi mangsa dipercayai hilang kawalan lalu terbabas dan terjatuh di atas jalan sebelum sebuah lori treler menggilis mangsa dengan tayar belakang.

Tambah Azhar, mangsa yang cedera parah di kepala maut ditempat kejadian dan mayatnya dibawa ke Hospital Kulim untuk dibedah siasat.

Mangsa yang bekerja sebagai operator kilang di Kulim, merupakan orang kurang upaya (OKU) bisu telah melangsungkan perkahwinan dengan pasangan yang juga OKU bisu pada 8 Disember 2018 dan dikurniakan seorang bayi perempuan yang kini berusia 7 bulan.


“Doakan Yang Terbaik Untuk Baby. Sekarang Dalam NICU.” Suami Kongsi Berita Abby Abadi Selamat Lahirkan Bayi Lelaki Pramatang

Abby Abadi selamat melahirkan bayi lelaki pagi tadi. Berita tersebut dimuat naik oleh suaminya Mohd Faizal menerusi laman instagramnya sebentar tadi.

Abby sebelum ini dimasukkan ke hospital akibat masalah darah tinggi yang tidak terkawal. Pagi tadi, dia dikhabarkan mengalami masalah turun darah dan kemungkinan terpaksa dibedah.

Berita tersebut dikongsikan oleh Norman Hakim dan Memey Suhaiza. Manakala di laman intagram Mohd Faizal atau Jaezzany memohon semua mendoakan isterinya dan bakal anak selamat.

Tepat jam 10.43 pagi, Abby selamat melahirkan bayinya.Namun disebabkan pramatang dan seberat 535 gram sahaja, bayi tersebut berada di NICU.